
I.  SAMLINGERNE 
A.  HOVEDSAMLINGEN 

Hvis  Kunstindustrimuseet  i  sin  Vækst  skulde  føje  sig  efter  sine 
Pladsforhold,  der  med  hvert  Aar  bliver  mere  fortvivlende  trange, 
vilde  det  være  henvist  til  at  samle  paa  Fingerbøl  eller  Ting  af  til- 
svarende Dimensioner.  Nu  søger  vi  ganske  vist  med  god  Vilje  at 
bøde  paa  disse  Forhold,  at  glemme  de  Genvordigheder,  som  Erhverv- 
elsen af  hvert  eneste  større  Stykke  foraarsager  os.  Men  stillet  An- 
sigt til  Ansigt  med  vore  samtlige  Erhvervelser  fra  1916  ser  vi  dog, 
at  vi  stundom  rent  uvilkaarligt  har  foretrukket  de  smaa  Ting  i  Stedet 
for  at  samle  vore  Kræfter  om  de  store.  Deri  ligger  der  utvivlsomt 
for  et  Kunstindustrimuseum  en  lignende  Fare,  som  det  for  et  Kunst- 
museum er  at  fylde  sig  med  en  Mangfoldighed  af  Smaabilleder,  selv 
om  hvert  enkelt  i  og  for  sig  har  Værdi.  I  ethvert  Museum  for  Kunst 
eller  Kunsthaandværk  bør  de  monumentale  Arbejder  være  i  tilstræk- 
keligt Flertal  til  at  kunne  dominere  de  smaa,  der  supplerer  dem.  Det 
omvendte  Forhold  er  saa  indlysende  forkasteligt,  at  det  ikke  trænger 
til  Forklaring. 

Det  har  altsaa  i  det  sidst  forløbne  Aar  ikke  været  tilstrækkeligt, 
at  vi  var  os  den  antydede  Fare  klart  bevidste ;  vi  har  uden  at  ville 
det  stundom  givet  uvilkaarligt  efter  for  det  Tryk,  hvorunder  vi  lever 
eller  rettere  ikke  lever,  men  lider,  i  Stedet  for  ustanselig  at  byde 
det  Trods  med  vort  Haab  om  et  rummeligere  Hus.  Dette  Haab  har  in- 
genlunde forladt  os.  Ikke  alene  i  Tanken  bygger  vi  paa  det  ny  Hus; 
vi  samler  endog,  naar  Lejlighed  gives,  brugbare  STEN  dertil.  Saa- 
ledes  har  vi  nylig  erhvervet  fire  snoede  Baroksøjler  af  rødlig  gult 
Marmor  fra  det  17de  Aarhundrede,  3 ',4  Meter  høje  og  sikkert  vene- 
tianske af  Herkomst,  formodentlig  hidrørende  fra  en  Kirke.  De  er 
foreløbig  bestemte  til  at  bære  Loftet  i  den  Baroksal,  der  bl.  a.  skal 
rumme  vore  svære  Skabe  fra  Danzig,  Hamborg  og  Holland,  naar  de 
en  Gang  befries  af  deres  Fangenskab  i  en  trang  og  skummel  Stue 
af  en  københavnsk  Dagligstues  Størrelse. 

Sammesteds  vil  formodentlig  ogsaa  to  MALERIER,  to  Dørstykker, 
finde  Anvendelse,  hvilke  vi  har  indkøbt  uden  i  Øjeblikket  at  kunne 
skaffe  mere  end  en  foreløbig  Plads  til  det  ene.  Det  er  Stillebens- 
Stykker,  malede  ca.  1690  af  Hamborgeren  H.  F.  Werner  Tamm,  én 
Gang  en  kendt  og  skattet  Nature-morte-Mester,  der  navnlig  i  Wien 
er  rigt  repræsenteret.  Stor  kunstnerisk  Værdi  har  de  to  Billeder  vel 
ikke,  men  de  er  meget  dekorative  og  desuden  købte  for  at  minde  os 
selv  og  maaske  ogsaa  andre  Kunstindustrimuseer  om  Betydningen 
af  at  samle  den  Slags  Billeder,  i  hvilke  ofte  smukke  gamle  Brugs- 
genstande er  fremstillede  af  deres  Samtidige  under  saadanne  For- 
hold, at  vi  er  istand  til  derigennem  at  stedfæste  eller  tidsbestemme 
tilsvarende  Ting  i  Museerne.  Af  lignende  Grunde,  for  Tidsbestem- 

melsen  eller  Brugsbestemmelsen  af  Kniplinger,  Hovedtøjer  osv., 
samler  vi,  som  oftere  bemærket,  Portræter  fra  svundne  Dage;  vor 
seneste  Erhvervelse  i  saa  Henseende  er  et  smukt  lille  Dameportræt 
af  Hans  Hansen.  Men  forresten  tænker  vi  naturligvis  baade  med 
Nature-morte-Billederne  og  Portræterne,  som  vi  foreløbig  maa  op- 
hænge i  vort  Kontor,  ogsaa  paa  de  dekorative  Virkninger,  der  kan 
ventes  af  dem,  naar  de  en  Gang  kommer  til  deres  Ret  i  „det  ny 
Hus". 

Ind   i  dette  Fremtidsperspektiv,  i  hvilket  vi  vedblivende  vægrer 


Fig.  1.    Ostindisk  Købmand  L.  A.  Schmidt  (af  Firir.aet  Andresen  &  Sclnnidtj's  Stue  fra  Hjørnet  af 
Holmens  Kanal  og  Ved  Stranden.  Skænket  Kunstindustrimuseet  af  Haandværkerbanken,  1916. 

OS  ved  at  se  et  blot  og  bart  Fata  Morgana,  hører  ogsaa  Aarets  om- 
fangsrigeste Erhvervelse,  ligesom  ifjor  EN  STUE,  vi  har  reddet  fra 
Undergang  ved  at  lade  os  den  skænke.  Giveren  er  Haandværker- 
banken, der  med  denne  Gave  har  gjort  sig  i  høj  Grad  fortjent  af 
Museet.  Thi  Stuen,  en  2den  Sals  Hjørnestue  fra  Hjørnet  af  Holmens 
Kanal  og  Ved  Stranden  (Øster  Kvarter,  Matr.  Nr.  160),  vil  en  Gang  i 
Tiden  danne  den  smukkeste  Baggrund,  man  kan  ønske  sig,  for  en 
Del  af  vore  danske  Empire-Møbler  og  blive  en  værdig  Nabo  til  vort 
Interiør  med  de  gamle  danske  Kunstneres  Møbler,  der  naturligvis 
saa  uforandret  som  mulig  bør  overføres  til  „det  ny  Museum". 

Den  nyerhvervede  Stue  (Fig,  1)  har  mørkebrune  Træ-Paneler,  hvis 
rektangulære  Fyldinger  raffineret  nok  kun  er  smykkede  med  en 
farverig  Plet,  en  Fugl  eller  et  Insekt  i  Diagonalskæringerne.  Samme 
mørke  Farve  har  Fløjdørene,  der  i  hver  af  sine  Midtfyldinger  har 

en  rund  Medaljon  med  en  Genius.  Den  vinklede  Forvæg  med  Vin- 
duerne og  deres  Skodder  er  hvidmalet  og  staar  kun  i  Forbindelse 
med  de  andre  Vægge  ved  et  hvidt  Baand  med  forgyldte  Ornament- 
er, som  drager  sig  ovenover  de  mørke  Paneler  og  løber  ind  mod  de 
hvide  Dørindfatninger.  Over  dette  Baand  er  Væggene  delte  i  Felter, 
et  stort  i  Midten  flankeret  af  to  smalle,  af  hvilke  det  ene  atter  flan- 
kerer Døren  og  har  sit  Modstykke  paa  den  anden  Side  af  denne.  I 
de  store  Felter,  som  er  røde,  er  der  midtvejs  en  svævende  Figur  i 
pompejansk  Stil,  i  de  smalle,  som  har  sort  Grund,  opstigende  Orna- 
menter, der  omtrent  midtvejs  afbrydes  af  den  for  Empire-Tiden  ty- 
piske Svane  med  opslaaede  Vinger.  Over  den  ene  Dør  er  der  en 
aflang  Fylding  med  en  Thyrsosstav  og  Vin,  over  den  anden  en  do. 
med  en  Snerle.  Samtlige  Fyldinger,  som  er  malede  paa  udspændt 
Lærred,  er  indrammede  af  paaskruede  forgjddte  Lister,  og  disse  om- 
rammes af  Træet,  der  bærer  det  hele,  og  som  er  malet  med  en  blaa- 
grøn  Farve.  Paa  Bagvæggen  findes  en  Nische  med  en  cylindrisk  Ovn 
af  hamret  Jærnblik  med  Baand  af  Messing.  Den  flankeres  af  to  graat 
i  graat  malede  Fyldinger  med  Empire-Ornamenter.  Over  Væggen 
findes  en  rigt  profileret  og  rigt  dekoreret  Gesims.  I  Centrum  af  Loftet 
er  der  en  Gibsroset,  som  omrammes  af  Ornamenter  og  Blomster. 

Da  Stuen,  som  det  straks  skal  ses,  skriver  sig  fra  Tiden  omkring 
Aar  1800,  har  den  kunsthistorisk  hiteresse  derved,  at  den  mere  end 
30  Aar  før  Freund  viser  Tilløb  til  en  lignende  antik  Dekorations- 
maade,  som  han,  Freund,  anvendte  i  sin  berømte  Bolig  ved  Frede- 
riksholms Kanal,  og  hvoraf  Brudstykker  tilhører  Kunstindustrimu- 
seet. Efter  at  et  Parti  af  Stuen  er  blevet  opstillet  i  Museet  i  umid- 
delbar Nærhed  af  de  nævnte  Brudstykker  fra  Freunds  Bolig,  ligger 
en  Sammenligning  nær.  Den  viser  ikke  blot,  at  Freunds  Forsøg  paa 
at  give  en  Stue  en  statelig  antikiserende  Stil  ikke  var  det  første  her 
hjemme,  men  viser  tillige,  at  hans  Forgænger  i  saa  Henseende  i 
visse  Maader  var  ham  overlegen.  Thi  det  lader  sig  ikke  nægte,  at 
der  i  den  nyerhvervede  Stue  er  mere  Arkitektur,  derfor  en  strengere 
og  smukkere  Holdning  end  i  de  Freundske  Vægge,  hvori  det  arki- 
tektoniske ikke  støtter  sig  til  Lister  og  lignende  Bygningsled,  men 
er  malet  med  Farver  paa  selve  det  flade  Lærred  eller  Træ. 

Det  maa  vel  en  Gang  kunne  oplyses,  hvem  denne  Forgænger  for 
Freund  var,  hvorved  vi  snarere  tænker  paa  den  Arkitekt,  der  teg- 
nede Stuen,  end  paa  den  Maler,  der  malede  den;  thi  skønt  Arkitekt 
og  Maler  her  paa  lidt  nær  er  gaaede  op  i  en  højere  Enhed,  maa  Ar- 
kitekten dog  antages  at  have  været  den  førende  og  ledende  af  de 
to.  Helt  uden  historiske  Efterretninger  om  det  Hus,  hvori  Stuen  stod, 
er  vi  dog  ikke.  Da  hele  Kvarteret  brændte  1795,  maa  det  være 
opført  i  de  følgende  Aar,  og  i  en  Vurderingsforretning  til  Brand- 
assurance i  Københavns  Brandforsikring,  dateret  ^%,  1797,  genken- 
der vi  da  ogsaa  vor  Stue  i  de  desværre  meget  kortfattede  Beskri- 
velser af  de  forskellige  Etagers  Indretning.  „En  Hjørnesahr',  hedder 
det  heri,  „Loftet  gibset,  i  Midten  et  Cirkelslag,  ziret  med  en  Roset 
og  adskillige  mindre  ditto.  Gulvet  lagt.  Væggene  foruden  (d.  v.s.  med 
Undtagelse  af)  Bryst  og  Pillepanel  betrukne  med  fint  Lærred,  som 
er  malet  og  indfattet  i  Friser,  derom  forgyldte  Lister,  i  en  marmo- 

reret  Nische  er  anbragt  en  2  Etages  Vindovn  med  støbt  Pyramide 
derunder  Marmorfliser,  for  Vinduerne  indvendige  Skudder". 

Som  man  ser,  glipper  Beskrivelsen  paa  et  enkelt  Punkt:  Vind- 
ovnen med  den  støbte  Pyramide.  Ifølge  en  Vurderingsforretning  fra 
1830,  hvori  Beskrivelsen  er  ordret  ligelydende  med  den  fra  1797, 
stod  den  endnu  den  Gang  paa  sin  Plads.  Men  af  en  20  Aar  senere 
Vurderingsforretnings  Beskrivelse  fremgaar  det,  at  den  da  var  ble- 
ven erstattet  af  „en  Jernbliks  Cakkelovn  med  Messingbaand",  øjen- 
synlig den,  som  nu  befandt  sig  i  Stuen.  Om  andre  Forhold  gav  Stuen 
selv  Besked.  Da  vor  flinke  Portner  Larsen,  der  tillige  er  en  dygtig 
Snedker,  tog  den  ned,  var  det  ham  paalagt  at  passe  paa,  om  der 
mulig  bag  de  malede  Lærredsvægge  skulde  skjule  sig  gamle  Aviser, 
der  kunde  være  af  nogen  Betydning  for  den  rigtige  Datering  af 
Huset.  Han  fandt  da  ogsaa  et  Par  Numre  af  ,,Kiøbenhavns  Adresse- 
Contoirs  Efterretninger"  fra  1801  stukne  ind  i  en  Revne  til  Støtte  for 
det  Kit,  hvormed  den  var  spagtlet.  I  det  nybyggede  Hus  har  Træet 
trukket  sig,  og  en  Reparation  af  Stuen  har  tidlig  været  nødvendig, 
maaske  allerede  omkring  det  Aar,  paa  hvilket  de  gamle  Aviser  peger. 
Ved  den  Lejlighed  har  formodentlig  Baandene  omkring  Felternes 
forgyldte  Lister  faaet  den  smukke  grønne  Farve,  de  senere  har  be- 
holdt, i  Stedet  for  den  langt  mindre  smukke  lyseblaa  Farve,  de  op- 
rindelig maa  have  haft,  eftersom  den  kom  for  Dagens  Lys,  da  de 
forgyldte  Lister  blev  afskruede.  Saa  heldige  havde  ikke  de  Foran- 
dringer været,  som  Loftet  var  undergaaet  i  Tidens  Løb.  Havde  man 
end  Grund  til  at  tro,  at  det  i  Kompositionen  var  nogenlunde  ufor- 
andret, havde  det  dog  tabt  sin  Karakter  ved  at  blive  ommalet  hver 
Gang  det  blev  hvidtet.  Det  samme  gjaldt  Gesimsen.  Loft  og  Gesims 
lod  vi  under  disse  Omstændigheder  i  Stikken. 

Tiden  havde  heller  ikke  tilladt  at  tage  disse  Dele  med.  Thi  med 
2—3  Dages  Varsel  skulde  den  gamle  Stue  være  ude  af  Huset,  for 
at  Haandværkerne  kunde  komme  til  at  begynde  paa  den  ny.  Der 
blev  dog  næppe  forsømt  noget,  som  vil  volde  Vanskelighed,  naar 
den  en  Gang  skal  stilles  endelig  op.  Takket  være  vor  Assistent, 
Hr.  Martial  Weber,  der  har  Snille  som  Arkitekt,  blev  den  opmaalt 
og  optegnet  i  alle  Enkeltheder,  en  Prøve  af  Gesimsen  blev  desuden 
tagen  i  Forvaring,  Loftet  (for  alle  Tilfældes  Skyld)  kalkeret,  det  hele 
endelig  grundig  fotograferet.  Ved  Hjælp  af  det  samlede  Materiale 
vil  det  til  sin  Tid  være  let  at  rekonstruere  Stuen  ganske  som  den 
stod. 

Men  allerede  af  det  Stykke  af  Stuen,  vi  med  Ofre  af  et  Chatol  og 
forskelligt  andet  har  kunnet  opstille  i  vort  Empireværelse,  vil  man 
kunne  faa  et  Indtryk  af,  hvor  smukt  og  stateligt  den  virkede.  Den, 
som  har  dekoreret  den,  har  ganske  vist  ikke  kunnet  male  Figurer ; 
de  svævende  Skikkelser  i  de  store  Felter  staar  langt  tilbage  for  de 
tilsvarende  Skikkelser  paa  de  Freundske  Vægge,  ja  tør  end  ikke  be- 
tegnes anderledes  end  som  yderst  tarvelige.  Men  for  Ornamenter 
har  den  Haandværker,  der  her  har  været  virksom,  haft  et  beundrings- 
værdigt sikkert  Haandelag,  ligesom  hans  Øje  har  været  aabent  for 
Farver,  ikke  mindst  for  de  rige  og  festlige  Virkninger,  som  kan  frem- 
kaldes ved  at  variere  Farverne  indenfor  samme  ornamentale  Motiv. 

Størst  Andel  i  Stuens  Skønhed  har  dog  sikkert  den  foreløbig  ube- 
kendte Arkitekt,  der  har  bygget  Huset.  Thi  ham  skyldes  naturligvis 
Rummets  fortrinlige  Optegning,  fremfor  alt  den  fine  kunstneriske 
Takt,  der  er  lagt  for  Dagen  i  Væggenes  udadlelige  Inddeling.  Frem- 
hævet af  de  profilerede  Lister  med  deres  velbevarede  smukke  gamle 
Forgyldning  frembyder  denne  hiddeling  med  dens  hidliold  af  smag- 
fuldt stemte  Farver  et  langt  større  Behag  for  Øjet,  end  mangen  Væg, 
som  uden  Hensyn  til  dens  Holdning  i  det  hele  er  beklædt  med  kost- 
bare Kunstværker. 

Men  vi  blev  ikke  færdige  med  at  fortælle,  hvad  vi  véd  om  den 
gamle  Stues  Historie.  Vi  véd  ikke  blot,  hvem  der  ejede  det  Hus, 
hvori  den  stod ;  vi  véd  tillige,  hvem  der  var  Stuens  første  Beboere. 
Og  hvad  der  er  mærkeligere:  vi  véd  paa  en  Prik,  hvorledes  de  saa 
ud.  Thi  som  det  er  oplyst  af  Hr.  Magister  Axel  Liiwald,  der  velvil- 
ligst har  paataget  sig  Ulejligheden  med  samtlige  arkivalske  Under- 
søgelser i  Anledning  af  Stuen,  tilhørte  det  nybyggede  Hus  i  1797  et 
Firma,  Andresen  og  Schmidt,  og  af  Folketællingslisterne  fra  1801 
fremgaar  det,  at  nævnte  Andresen  (med  Fornavn  Peter,  Grosserer 
og  Kaptajn  ved  det  borgerlige  Aiiilleri)  ved  den  Tid  beboede  1ste 
Sal  i  Huset,  medens  ligeledes  nævnte  Schmidt  (med  Fornavnene 
Albrecht  Ludvig  og  ogsaa  Grosserer)  boede  paa  2den  Sal,  altsaa  dér, 
hvor  vor  Stue  fandtes.  Andresen  og  Schmidt!  Det  klang  saa  be- 
kendt. Ja,  ganske  rigtigt,  saaledes  hed  jo  det  Firma,  af  hvilket  „ost- 
indisk Købmand  Schmidt"  var  den  ene  af  hidehaverne,  ham,  hvem 
vi  skylder  to  af  Eckersbergs  berømteste  Billeder,  de  legemsstore 
Portræt  er  fra  1819  henholdsvis  af  Købmanden  selv  ved  sin  Skrive- 
pult og  hans  Kone,  Fridericke  Christiane,  f.  Reestorph,  siddende  og 
strikkende  i  en  Sofa.  Endnu  i  1821,  da  Schmidt  døde,  boede  Ægteparret 
i  Huset  med  vor  Stue.  Det  gør  naturligvis  ikke  denne  mindre  interes- 
sant, at  man  herefter  uvilkaarlig  vil  tænke  sig  just  disse  Mennesker 
færdes  i  den.  Storartet  passer  de  til  den  i  den  næsten  monumentale 
velhavende  Borgerlighed,  som  er  baade  deres  og  dens  Karakter. 

En  Vugge,  vi  har  faaet  skænket,  og  som  er  en  af  Aarets  faa  Er- 
hvervelser af  MØBLER  OG  ANDRE  TRÆSAGER,  kunde  man  maaske 
fristes  til  at  stille  i  den  Schmidt'ske  Stue,  hvis  man  ikke  vidste,  at 
den  hørte  andet  Steds  hen;  thi  den  kunde  godt  se  ud  til  at  stamme 
fra  det  samme  kultiverede  Milieu,  det  velhavende  københavnske 
Bourgeoisies,  i  Tiden  omkring  Aar  1800.  Men  den  er  af  ædel  Byrd, 
thi  Abildgaard  har  tegnet  den,  og  den  er  ikke  udført  med  noget 
borgerligt  Barn  for  Øje,  thi  den  kommer  lige  fra  Amalienborg.  Her 
har  Hr.  Museumsassistent  Leo  Swane  fundet  den  paa  et  Loft,  og  da 
der  ved  samme  Lejlighed  kom  Ting  for  Dagen  af  Interesse  for  Kunst- 
museet, er  det  gennem  dette,  vi  med  Tak  har  modtaget  Vuggen  som 
en  Gave  fra  vort  Hof.  Desværre  er  den  i  en  slem  Forfatning,  —  saa 
slem,  at  vi  foreløbig  ikke  kan  afbilde  den.  Fortiden  har  faret  ilde 
med  den,  og  Ormene  har  fuldbyrdet  Ødelæggelsen  paa  saa  lidet  nær, 
at  det  endnu,  medens  dette  skrives,  er  et  Spørgsmaal,  om  der  i  det 
hele  kan  komme  noget  præsentabelt  ud  af  dens  hærgede  og  smul- 
drende Træ. 

Med  sine  Rækker  af  indlagte  Delfiner  i  Citrontræ  langs  sine  Kant- 

er  viser  Vuggen,  der  ellers  afvekslende  er  af  Mahogni-,  Nødde-  og 
Frugttræ,  at  den  har  været  bestemt  for  en  Dauphin.  løvrig  er  den 
ganske  enkel,  idet  dens  andre  hidlæg  af  Citrontræ  indskrænker  sig 
til  nogle  Linjer,  Lister  og  Rosetter.  Men  fra  det  bare  Skaberak  med 
en  bulet  Kobberkuppel,  hvormed  dens  Hovedgærde  krones,  og  som 
har  dannet  dens  Himmel,  hang  en  Gang  Gardiner  af  Silke,  og  tager 
man  sin  Fantasi  til  Hjælp,  er  det  ikke  vanskeligt  at  forestille  sig, 
hvor  fin  og  fornem  den  oprindelig  har  set  ud.  Om  dens  Rekonstruk- 
tion bliver  mulig,  skal  den  dog  heldigvis  ikke  foregaa  alene  paa 

Grundlag  af  Fantasien. 
Den  vil,  takket  være  Hr. 
Leo  Swane,  kunne  støtte 
sig  til  Dokumenter,  der 
er  fremdragne  af  ham, 
og  som  vi  med  hans  ven- 
lige Tilladelse  skal  med- 
dele: 

„Mit  Ønske  .er",  skri- 
ver Prins  Christian  Fre- 
derik (senere  Christian 
Vni)  i  et  Brev  af  -^., 
1806  til  Abildgaard,  idet 
han  bestiller  Vuggen, 
„at  den  bliver  bevæge- 
lig, men  ogsaa  saaledes, 
at  den  ved  en  Fier  der 
springer  for  eller  en  an- 
den slig  Indretning  staar 
ubevægelig  naar  man 
vil.  Omhænget  maae 
være  af  lyseblaat  Silke- 
tøj." 

I  Brev  fra  Pløen  af 
^^/i  o  1806  udbeder  Prins- 
en sig  til  Vuggen  en 
Dyne,  hvorpaa  ligger 
en  velstoppet,  men  ikke 
haard  Madras. 

I  Brev  fra  Abildgaard  af  '•^/,  1807  til  Prinsen  meddeler  Kunstne- 
ren, at  han  vil  sætte  en  stor  Silkedusk  oven  paa  Vuggen,  hvis  Maal 
han  samtidig  opgiver  at  være  1  Alen  og  14  Tommer  lang,  21  Tom- 
mer bred  og  2  Alen  og  7  Tommer  høj. 

Afslutningen  paa  Korrespondancen  er  et  Brev  fra  Prinsen,  skrevet 
fra  Pløen  ' '  3  1807.  Han  takker  deri  Abildgaard  for  Vuggen  og  fin- 
der den  „af  udmærket  skiønt  Træarbejde  og  meget  smagfuld". 

At  den  fundne  Vugge  virkelig  er  den,  hvorom  Prinsen  og  Abild- 
gaard saaledes  brevvekslede,  og  som  var  bestemt  for  Prinsens  og 
Charlotte  Frederikes  første  Søn  (der  døde  straks  efter  Fødslen),  derom 
var  der  i  og  for  sig  ingen  Grund  til  at  tvivle.  Umiskendeligt  var  den 
i  Abildgaards  Stil,  og  i  Betragtning  af  dens  Hjemmehørighed  i  et 


Kig.  2.  Stol  ;if  Mahogiii  med  Indlæg  og  Bronzer.  Hamborg,  19de 
.-^århundreds  Begj'ndelse.  Gave  fra  Hr.  Veksellerer  Heiberg,  1916. 

kongeligt  Palais  var  dens  Delfiner  ikke  til  at  misforstaa.  Fuld  og 
endelig  Bekræftelse  har  Formodningen  dog  først  funden  derved,  at 
Vuggens  Maal  stemmer  nøje  med  de  af  Abildgaard  opgivne.  Endnu 
findes  ogsaa,  om  end  ude  af  Funktion,  den  Fjeder,  som  Prinsen  øn- 
skede til  at  stille  Vuggen  i  Ro.  Og  endelig  hænger  under  Vuggens 
forhenværende  Himmel  en  lille  Las  af  de  oprindelige  lyseblaa  Silke- 
gardiner. Bedre  dokumenteret  med  Hensyn  til  sin  Herkomst  kunde 
Vuggen  saaledes  umulig  være. 

Yngre  end  denne  Vugge,  men  dog  endnu  tilhørende  Empire-Tidens 
Forestillingskreds  er  to  Mahogni-Stole,  der  er  blevne  os  skænkede 
af  Hr.  Veksellerer  Heiberg.  Af  Afbildningen  (Fig.  2)  vil  man  kunne 


Fig. 


Liggende  Dreng.  Statuette  af  Nøddetræ  fra  en  Møbel-Gavl. 
Florens,  IGde  Aarhundred.  Erhvervet  lOlfi. 


se,  at  de  er  af  en  usædvanlig  Form,  men  ikke,  at  de  tillige  er  af  en 
livlig  malerisk  Virkning,  som  dels  beror  paa  Bronzebeslagene  paa 
Armene  og  Ryggen,  dels  paa  den  i  brunt  indlagte  Vifte  paa  den  gule 
Frise,  som  dækker  Forsiden  af  Sargen,  Det  er  endnu  ikke  lykkedes 
os  med  Sikkerhed  at  stedfæste  disse  Stole.  De  er  næppe  danske; 
svenske  Kolleger  forsikrer,  de  heller  ikke  er  svenske;  vor  egen  Er- 
faring siger  os,  de  umulig  kan  være  franske.  Snarest  turde  de  være 
hamborgske  under  den  stærke  Indflydelse  fra  England,  der  gennem 
hele  Empiretiden  gjorde  sig  gældende  i  Elbstadens  borgerlige  Møbel- 
kunst*). Om  en  Rococo-Sofa,  der  i  mange  Aar  har  haft  hjemme  i 
København  og  er  udført  i  poleret  og  delvis  forgyldt  Bøgetræ,  kan 
der  derimod  ikke  være  Tvivl,  naar  Talen  er  om  dens  Herkomst.  Den 
er  dansk,  et  smukt  Eksemplar  af  en  velkendt  og  udbredt  Type.  Dan- 
ske er  endvidere  et  Par  Hermer  af  en  højere  Alder,  tilhørende  Tiden 
omkring  1600.  De  er  af  Eg,  desværre  renskurede  for  de  Farver,  de 
sikkert  en  Gang  har  haft,  men  ualmindelig  fine  i  deres  Forhold  og 

*)  Efter  at  ovenstaaende  er  ski-evet.  er  det  blevet   o|)lyst,  at  Stolene  i  sin   Tid  er  kobte  i  Bremen. 

af  saa  enkel  Form,  som  om  deres  Forbilled  havde  været  hugget  i 
Sandsten.  Museumsinspektør  Chr.  Axel  Jensen,  der  som  bekendt  er 
Specialist  i  gamle  danske  Træskærerarbejder,  er  mest  tilbøjelig  til 
at  tro,  at  de  har  flankeret  et  Epitafium  og  til  at  henføre  dem  til  en 
vendsysselsk  Mester. 

Fra  en  fjernere  Tid  og  umiskendelig  præget  af  gammel  høj  Kultur  er 

et  andet  Brudstykke  i  Træ, 
vi  har  erhvervet.  Det  er  en 
Statuette  af  en  liggende 
Dreng  (Fig.  3),  skaaren  i 
Nøddetræ  ogtilskaaren  saa- 
ledes,  at  den  tydelig  nok  maa 
have  haft  sinPlads  i  den  spid- 
se Vinkel  af  en  Møbel-Gavl, 
thi  af  hvilken  anden  Grund 
skulde  ellers  Drengens  Ho- 
ved oven  til  være  flad- 
trykt og  skraanende  i  Ret- 
ning af  hans  udstrakte  Ben? 
Et  pragtfuldt  Møbel  maa  det 
have  været,  som  har  baaret 
denne  Figur,  hvis  det  ellers 
helt  igennem  har  været  af 
samme  Rang  som  den.  Thi 
med  sine  rhytmiske  Linjer, 
med  sine  Brydninger  mel- 
lem de  lange  Glidelinjer  i 
de  udstrakte  Lemmer  og  de 
korte  og  stejle  Linjer  i  de 
bøjede  Lemmer  (for  ikke  at 
tale  om  den  dejlige  bronze- 
agtige blanke  Patina)  røber 
den  en  Race,  som  ikke  godt 
kunde  være  finere.  Den  blev 
købt  paa  Auktionen  over 
Beckerath's  Samling  i  Ber- 
lin og  var  i  den  af  Otto  v. 
Falke  affattede  Katalog  hen- 
ført til  Florens,  16de  Aar- 
iiundred,  „uiiter  dem  Ein- 
fluss  Michelangelos."  Hvil- 
ket utvivlsomt  er  rigtigt;  thi  netop  paa  lignende  Linjebrydninger, 
som  vor  Figurs,  bygger  jo  de  liggende  Skikkelser  paa  Medici'ernes 
Gravmæler  i  S.  Lorenzo.  Men  det  vil  man  let  forstaa,  at  er  der  end 
naturligvis  kun  et  yderst  svagt  Genskær  af  Skønheden  i  hine  mæg- 
tige Skikkelser  udbredt  over  vor  lille  Figur,  er  det  dog  altid  et  Gen- 
skær paa  første  Haand  og  derfor  et,  som  er  stærkt  nok  til  at  kaste 
forøget  Glans  over  vor  lille  Samling  af  italienske  Arbejder  fra  Re- 
naissancetiden. 

Ogsaa  paa  anden  Maade  blev  den  Beckerath'ske  Auktion  i  Berlin 


Fig.  4.  Albarello  af  Fayence.  Florens,  ca.  1450.  Gave  fra 
Kiinstindiistrimiiseets  Vemmer,  1916. 

af  Betydning  for  denne  Samling  som  vi  med  Forkærlighed  forøger, 
saa  vidt  vore  Midler  rækker.  Takket  være  den  lave  Mark-Kurs  rakte 
de  denne  Gang  noget  længere  end  ellers  ved  Lepkes  Auktionsbord; 
vi  fik  vor  Samling  af  ITALIENSKE  FAYENCER  fra  Renaissance- 
tiden  forøget  med  et  lille  Antal  Typer,  vi  hidtil  havde  savnet,  og 
derimellem  et  Par  Ting,  der  med  nogen  Ret  tør  kaldes  verdens- 


Fig.  o.  Tohanket  Albarello  af  Fayence.  Florens,  ca.  1450    Ga\e  tia  Kiini,tin(lustrimiiseets  Venner.  191«. 

kendte,  eftersom  de  er  afbildede  i  saa  verdenslæste  Værker  som 
Bodes  og  Wallis'  Skrifter  om  de  tidlige  italienske  Fayencer. 

Af  disse  to  Stykker,  hvilke  Kunstindustrimuseets  Venner  med 
sædvanlig  Forstaaelse  har  overtaget  og  skænket  Museet,  er  det  ene 
en  cylindrisk  Albarello  (Fig.  4),  der  kun  i  blaat  og  turkis  er  deko- 
reret med  tre  store  stiliserede  Blomster  og  derimellem  Treblade  og 
smaa  Kruseduller  og  Punkter.  Den  er  afbildet  hos  Wallis  (The  Al- 
barello) p.  76  og  hos  Bode  (Die  Anfange  der  Maiolicakunst  in  Tos- 
kana)  p.  28.  Den  hører  til  de  tidlige  toskanske  Fayencer,  som  viser, 
at  paa  det  keramiske  Omraade  —  som  paa  alle  Kunstens  andre  Om- 

raader  —  laa  Førerskabet  omkring  det  15de  Aarhundreds  Midte  hos 
Florens.  Leret  er  brunt,  Glasuren  graa  og  tæt  krakeleret,  fuld  af 
sniaa  Stik  af  nogen  Lighed  med  dem,  der  gerne  forekommer  paa 
Bagsiderne  af  Delfts  Fayencer.  Den  primitivt  komponerede  Deko- 
ration er  maalbevidst  og  dristigt  tegnet  op  med  brede  blaa  Kontu- 
rer, og  fraregnet,  at  Glasurens  Farve  virkningsfuldt  er  udsparet  paa 
Kanterne  af  Blomsternes  Blade,  fylder  Farverne  Konturerne  efter  at 
være  paaførte  med  faa  og  flotte  Penselstrøg.  Der  ligger  aabenbart 
allerede  en  lang  Tradition  bag  den  Skønhed,  som  her  er  naaet  med 
en  sikker  Anvendelse  af  de  enkleste  og  simpleste  Midler.  Det  vides 
jo  ogsaa  nu,  at  de  tidligste  florentinske  Fayencer  ikke  er  de  første 
italienske,  at  Fayencekunsten  allerede  i  Middelalderen  blev  øvet  i 
Orvieto  og  andre  Steder.  Allerede  for  Aar  tilbage  har  vi  sørget  for 
at  faa  denne  vigtige  Kendsgerning  smukt  anskueliggjort  i  vor  Sam- 
ling. Derimod  savnede  vi  hidtil  ganske  de  tidlige,  endnu  halvt  go- 
thiske  florentinske  Typer,  der  er  Mellemledet  mellem  de  helt  mid- 
delalderlige Fayencer  og  de  første  fra  den  unge  Renaissance. 

Alene  med  det  her  nævnte  Stykke  kunde  dette  Savn  dog  ikke 
stilles.  En  cylindrisk  Albarello  fra  Florens  fra  Midten  af  det  L5de 
Aarhundred  kan  være  saa  smuk,  som  den  vil :  den  erstatter  dog  al- 
drig den  samtidige  tohankede  florentinske  Albarello,  der  allerede  i 
sin  Form  er  et  klassisk  Udtryk  for  den  klassiske  Tidsalder,  den  til- 
hører. Et  godt  Eksemplar  af  en  saadan  Albarello  har  derfor  i  mange 
Aar  hørt  til  de  Ting,  der  stod  øverst  paa  Museets  Ønskeseddel,  og 
for  os  var  Spændingen  ved  den  Beckerath'ske  Auktion  derfor  stær- 
kest knyttet  til  det  Spørgsmaal,  om  vi  omsider  skulde  faa  vort  Ønske 
opfyldt.  Vi  fik  det.  Ganske  vist  for  dyre  Penge.  Men  sikkert  vel  an- 
vendte Penge.  Thi  Stykket  (Fig.  5),  som  er  gengivet  hos  Wallis  (o. 
a.  V.)  pag.  67,  har  for  det  første  den  Fordel  at  være  fuldkomment 
ubeskadiget  (hvad  det  forgaaende  i  Parenthes  bemærket  ogsaa  er), 
og  derhos  er  det  i  sin  Art  saa  repræsentativt,  at  det  overflødiggør 
flere  Prøver  paa  Aiien,  —  en  Egenskab,  der  naturligvis  gør  det  til 
en  ideel  Erhvervelse  for  et  lille  Museum  med  saa  mange  Formaal  og 
saa  beskedne  Midler  som  vort. 

Som  man  vil  se,  er  Albarelloens  væsentlige  Dekoration  (der  er 
ens  paa  begge  Sider)  et  stort  gothisk  „r.  Bode  ejer  og  gengiver  i 
sit  Værk  et  ringere  Eksemplar  af  Arten  med  det  samme  Bogstav. 
Da  hverken  han  eller  Wallis  har  indladt  sig  paa  at  forsøge  en  For- 
klaring af  dette  Bogstav,  maa  dets  Betydning  indtil  videre  staa  hen. 
De  italienske  Albarelli  tjente  mange  Øjemed.  Deres  gamle  Samtidige, 
Piccolpassi,  kalder  dem  ganske  vist  under  ét  Albarelli  da  spezierie 
e  da  confezioni,  og  Størstedelen  af  dem  blev  utvivlsomt  gjorte  for 
Hospitalernes  Apotheker.  Men  mange  bærer  adelige  Familievaaben 
og  borgerlige  Bomærker  og  maa  antages  at  have  tjent  til  Privat- 
brug, til  Syltetøj,  henkogte  Sager,  vellugtende  Essenser  etc,  stun- 
dom maaske  ogsaa  til  Blomsterpotter,  saaledes  som  man  kan  se  det 
paa  et  Billed  af  Carpaccio  i  Dublin.  Der  er  altsaa  en  nogenlunde 
ubegrænset  Mark  for  Gisninger  med  Hensyn  til  det  mystiske  Bog- 
stav. Men  hvilken  Betydning  det  nu  end  har,  er  det  af  glimrende 
dekorativ  Virkning.  Det  er  malet  i  blaat,  lidt  Mangan  og  turkis  (den 

sidste  Farve  kendelig  i  Afbildningen  paa,  den  lysere  Tone),  og  det 
har  ud  over  sin  statelige  Skabelon  ingen  anden  Pryd  end  nogle  Lin- 
jer, som  med  Penselskaftet  er  indkradsede  i  Bogstavlegemet,  medens 
Farven  endnu  var  vaad.  Ganske  primitive  er  ogsaa  de  (typisk  flo- 
rentinske) Bladornamenter,  hvoraf  Bogstavet  flankeres,  primitivest 
af  alt  dog  Dekorationen  af  de  kraftige  Hanke,  idet  den  indskrænker 
sig  til  en  vandret  Afstribning  i  skiftende  grønt  og  blaat.  Men  der  er 
over  Dekorationen  i  dens  fuld- 
endte Forening  med  Krukkens 
dejlige  Form  udbredt  al  den 
selvfølgelige  Naturlighed  og 
friske  Uskyldighed,  som  i  gam- 
le Dage  kendetegnede  Første- 
frembringelserne af  en  kunst- 
nerisk Epoke  og  i  vore  Dage 
med  Rette  har  gjort  disse  nok 
saa  eftertragtede,  som  de  tek- 
nisk og  kunstnerisk  mere  be- 
vidste Frembringelser  af  en 
Epokes  Blomstringstid. 

Om  en  florentinsk  Tondino, 
vi  ved  samme  Lejlighed  er- 
hvervede, gælder  det  samme, 
skønt  den  maa  være  en  Smule 
yngre,  idet  heri  en  gul  Farve 
—  lidt  ængstelig  endnu  —  vo- 
ver sig  frem  i  Kehlingens  ra- 
diale Afstribninger  mellem  den 
blaa  og  Manganen,  hvormed 
den  øvrige  Dekoration  er  ma- 
let. Denne  Tondino  (en  Slags 
dyb  Tallerken)  skriver  sig  fra 
den  2den  Halvdel  af  det  15de 
Aarhundred,  hvor  Udviklin- 
gen af  den  italienske  Fayence- 
kunst  tog  rivende  Fart  og  snart 
førte  til  Kunstens  Blomstring. 
Det  er  vanskeligt  at  sige  un- 
der ét,  naar  denne  indtraadte. 
Thi  dels  falder  den  lidt  forskel- 
ligt i  de  forskellige  keramiske 

Centrer,  dels  findes  der  naturligvis  Stykker  fra  Overgangstiden, 
hvilke  man  efter  Smag  og  Behag  kan  henføre  til  „Incunablerne" 
eller  til  den  fuldt  udviklede  Kunst.  En  Albarello  fra  Faenza  (Fig.  6) 
og  ligesom  den  florentinske  Tondino  fra  15de  Aarh.'s  2den  Halvdel, 
maa  endnu  henregnes  til  „Incunablerne".  Den  bærer  mellem  to  pri- 
mitivt malede  Ornamentfriser  et  Baand  med  Indskriften  ATANASIA. 
Derimod  er  det  en  Smagssag,  hvorhen  man  vil  regne  vor  fjerde  Al- 
barello fra  Beckerath's  Auktion  (Fig.  7),  udført  i  det  første  Aarti  af 
det  16de  Aarhundred  og  kendelig  som  sienesisk  bl.a.  paa  den  Terra 


V\a.  6.  Albarello  af  Fayence.  Faenza,  15cle  Aarh.'s 
2den  Halvdel.  Erhvervet  1916. 

de  Siena,  hvormed  den  er  dekoreret,  foruden  med  blaat,  turkis  og 
citrongult.  Kunstindustrimuseets  Venner  har  Æren  af  at  have  skæn- 
ket os  ogsaa  dette  skønne  Stykke,  der  næstefter  den  tohankede  flo- 
rentinske Albarello  blev  Aarets  kostbareste  Indkøb,  idet  Sienas  Fay- 
encer  mellem  de  store  Samlere  med  Rette  nyder  en  ganske  særlig 
Agtelse  for  deres  selvstændige  og  sindrige  Dekorationsformer  og 
den  glimrende  Pragt  i  deres  Farver.  I  begge  Henseender  er  vor  Al- 
barello saa  typisk,  som  man 
kan  ønske  sig  det.  Den  skæve 
Anbringelse  af  Baandet  med 
Indskriften  METRIDATO,  som 
ikke  forhindrer  Dekorationen 
som  Helhed  i  at  virke  fortrin- 
ligt afbalanceret,   er  et  ægte 
sienesisk  Træk;  ligesaa  at  Far- 
verne bl.  a.  ved  at  være  del- 
vis transparent  benyttede,  er 
drevne  til  den  højest-e  Grad  af 
Lyskraft  for  derefter  at  smelte 
symfonisk  sammen  i  Glasuren. 
Endnu  et   Stykke  italiensk 
Renaissance-Keramik  skylder 
vi  den  store  tyske  Samler.  Det 
er  dog  ingen  Fayence,  men  et 
Stykke  Terrakotta,    et    Væg- 
Kapitæl    med  et  Par  Genier, 
der   bøjer  sig  frem  mod  hin- 
anden og  i  Fællesskab  bærer 
en  opslaaet  Bog  (Fig.  8).  Den 
ene  af  de  to  Figurer  har  des- 
værre mistet  Hovedet  og  den 
nærmeste  Vinge;  men  selv  med 
denne  Defekt  har  Stykket  stor 
Ynde.  Den  udmærkede  Kom- 
position, den  ivrige  Bevægelse 
fremefter     i    Genierne,    som 
yderligere  er  betonet  ved  deres 
tilbageflagrende     Drapperier, 
der  samtidig  har  den  Opgave 
at  fylde  Kapitælets  Sider,  den 
friske  Formning  af  Barnelege- 
merne, der  endnu  bærer  Spor  af  en  beaandet  Modellerpind  eller  Fin- 
ger: alt  dette  peger  i  Retning  af  en  udmærket  Billedhugger  fra  den 
tidlige  Renaissances  Tid.  Hvilken  skal  vi  ikke  kunne  sige;  hvorfra 
ikke  heller.  Fra  Venedig,  hed  det  i  den  fortrinlige  Katalog  over  Auk- 
tionen. For  vort  Vedkommende  skulde  vi  dog  tro,  at  snarere  Toskana 
maatte  komme  i  Betragtning. 

Ogsaa  vore  spansk-mauriske  Fayencer  og  de  spanske  uden  mau- 
risk Indflydelse  er  i  Aarets  Løb  blevne  forøgede  dels  ved  Auktionen 
i  Berlin,  dels  ved  anden  Lejlighed.  For  de  spansk-mauriskes  Ved- 


Fig 


Albarello  at  Fayenci-.  Siena,  ca.  l.')l().  (1 
Kunstindustrimuseets  Venner.  l'Jlti. 


VIRKSOMHEDEN  I  AARET  MDCCCCXVT 


17 


kommende  dog  kun  med  Smaating.  Vi  mangler  bestandig  nogle  store, 
velbevarede  Stykker,  som  kan  anskueliggøre,  hvorledes  den  orien- 
talske Lustrering  blussede  op  i  en  hidtil  ukendt  Pragt  i  Spanien  og 
herfra  overførtes  til  Italien.  Men  de  Smaating,  vi  har  erhvervet  fra 
dette  Omraade,  der  er  et  af  det  gamle  Kunsthaandværks  kostbareste, 
vil  dog  sikkert  ogsaa  da  kunne  hævde  deres  Pladser,  naar  de  mo- 
numentale Stykker  en  Gang  er  bragte  til  Veje;  thi  til  hvert  enkelt 
er  knyttet  en  teknisk  eller  historisk  Interesse.  Der  er  saaledes  en 
lille  blaat  dekoreret  Skaal,  som  turde  være  en  Sjældenhed,  idet  den 

paa     en     eller     anden  

Maade   er   undsluppen 
Lustreringen  og  nu  læ- 
rerigt viser,  hvorledes 
disse  Fayencer  saa  ud 
før  denne.  Der  er  frem- 
deles   en   Kande,    som 
ikke    mindre    lærerigt 
viser,  hvor  let  og  over- 
fladisk den  i  det  16de 
Aarhundred  yndede 
ensartede  Mønstring 
med  Guldluster  paa  den 
gulligtonede   Tinglasur 
maa  have  været,  thi  af 
Kanden,  som  er  et  Jord- 
fund i  stærkt  restaure- 
ret Tilstand,  er  der  ikke 
andet  tilbage  end  den 
smukke    og    karakter- 
fulde Form   med   dens 
forvitrede,     nu     hvide 
Glasur.  En  lille  Skaal 
(hvoraf  der  mangler  et 
Stykke)  kan  tjene  til  at 
antyde,  hvorledes  Møn- 
stringen   paa    Kanden 
har  været,  og  samtidig 
til  at  forklare,   at  den 

helt  og  holdent  har  kunnet  forsvinde;  idet  den  selv  er  paa  et  Sta- 
dium af  Forsvinden,  bleget  betydeligt  gennem  Aarhundrederne.  Den 
har  iøvrig  ogsaa  heraldisk  Interesse.  Thi  den  Vinge  i  blaat,  hvor- 
med den  er  dekoreret  i  Bunden,  kan  være  enten  den  aragonske  Fa- 
milje  Sans'  Vaaben  eller  den  valencianske  Familje  Alegris,  —  to 
berømte  Slægter  i  Spanien,  af  hvilke  Arnoldo  Sans  udmærkede  sig 
som  Alfons  V's  Hærfører  under  Erobringen  af  Neapel,  medens  Al- 
legri'ernes  Navn  er  knyttet  til  Borgia'ernes  Historie.  En  Skaal  med 
det  samme  Vaaben,  der  findes  i  South  Kensington-Museum  (458— 
1907)  er  afbildet  i  A.  van  de  Puts  „Hispano-moresque  more'',  Lon- 
don 1911,  Fig.  17,  og  her  dateret  ca.  1500,  hvilket  stemmer  ganske 
med  Stilen  i  vor  Skaal.  Fra  samme  Tid,  de  spansk-mauriske  Fayen- 


Væ<'-K;ii)ita'l  at  Tn  rarulla.  Niuditalien,  ca.  1500. 
"  Erhvervet  1916. 


18  DET  DANSKE  KUNSTINDUSTRIMUSEUM 

cers  bedste  Tid,  er  en  lille  Øreskaal  (sciidella  ab  orelles)  med  en 
primitiv,  men  virkningsfuld  Dekoration  i  brunt  og  blaat  og  med  vel- 
bevaret Guldlustre.  Kendelig  paa  sin  kobberagtige  Lustre  som  et 
Produkt  af  den  begyndende  Forfaldstid,  det  17de  Aarhundred,  er 
derimod  en  anden  lille  Øreskaal,  hvis  forvanskede  Indskrift  vistnok 
skal  tydes  URBI  ET  ORBI  —  „Til  Byen  (Rom)  og  Verden",  de  pave- 
lige Bullers  noksom  bekendte  Adresse. 

Til  disse  spansk-mauriske  Lustre-Fayencer  slutter  sig  nogle  Fliser 
uden  Lustre,  en  større  med  blaamalede  Blade  fra  Valencia  og  fra 
det  15de  Aarhundred,  en  mindre,  de  cuenca  (d.  v.  s.  med  ophøjede 
Konturer)  fra  Triana  og  fra  ca.  1500,  endelig  en  Dobbel-Flise  med 
to  Profilhoveder  å  la  manera  romana  i  grønne  Kranse,  delvis  i  Re- 
lief og  med  stærkt  ophøjede  Konturer,  et  Stykke  af  en  kendt  Suite, 
som  stammer  fra  Sevilla  og  er  i  den  italienske  Renaissances  Stil. 
Endelig  maa  vi  nævne,  at  vi  ogsaa  har  forøget  vor  Samling  af  span- 
ske Fayencer  fra  det  18de  Aarhundred,  nemlig  med  et  Blækhus  og 
et  Fad,  som  er  dekoreret  med  en  Fugl,  begge  tjenende  til  at  sup- 
plere vor  lille  Gruppe  af  Talaveras  dekorative,  men  hyppigt  lidt 
bondske  Fayencer,  som  vi  i  Øjeblikket  ikke  kan  tildele  noget  af  vor 
kostbare  Udstillingsplads,  men  som  naturligvis  bør  være  repræsen- 
terede under  rummeligere  Forhold  i  Fremtiden.  Valencia,  Triana  og 
Talavera  var  de  tre  store  Centrer  for  den  spanske  Keramik,  men 
ved  Siden  af  fandtes  mindre  virksomme  Fabriker,  saaledes  i  Toledo 
og  Sevilla.  Til  Sevilla  maa  vistnok,  foruden  den  før  omtalte  Dob- 
belflise,  henføres  et  smukt  ornamenteret  Brudstykke  af  en  mægtig 
Vi  ukrukke  (tinaja)  i  Terracotta,  som  er  blevet  os  skænket  af  Hr. 
Knud  Bauditz.  Vanskeligt  er  det  dog  naturligvis  i  mange  Tilfælde  at 
sige,  i  hvilke  Byer  i  det  samme  Land  enhver  Ting  har  hjemme.  Der 
gives  endog  de  Ting,  om  hvilke  end  ikke  de  lærdeste  kan  oplyse,  fra 
hvilket  Land  de  kommer.  Det  gælder  saaledes  en  lille  Skaal  fra  Beck- 
eraths  Auktion,  gullig,  glaseret  paa  Bagside  og  i  Bund,  graablaat 
glaseret  indvendig  og  afstribet  paa  den  skraanende  Kant  med  en 
næsten  sort  Mangan.  Den  er  købt  kun  for  sin  sarte  Farveskønheds 
Skyld  og  uden  Anelse  om  dens  Herkomst.  „Siciliansk-arabisk,  14de 
Aarhundred",  mente  nogle  af  de  mange  kloge  Herrer,  der  var  sam- 
lede i  Berlin  i  Anledning  af  Auktionen.  Men  som  sagt:  man  kan 
ikke  vide  alt.  Derfor  tilstaar  vi  ogsaa  gerne,  at  vi  ikke  véd,  hvorhen 
vi  skal  føre  et  Par  spanske  Stykker  STUK  af  den  ornamentale  Art, 
som  er  bedst  kendt  fra  Alhambras  Gaarde.  Det  ene  Stykke  er  dog 
i  Stilen  stærkt  beslægtet  med  Jomfrugaarden  i  Sevillas  Alcazar; 
begge  maa  de  efter  Stilen  skrive  sig  fra  Tiden  omkring  1350. 

I  Sammenligning  med  de  gamle  italienske  og  spansk-mauriske 
Fayencer,  for  slet  ikke  at  tale  om  de  persiske,  synes  de  mellem- 
og  nordeuropæiske  Fayencer  fra  det  17de  og  18de  Aarhundred  med 
deres  enklere  Teknik  og  fremtrædende  hvide  Tinglasur  unægtelig 
noget  kolde  og  haarde.  Men  alt  er  relativt.  I  Sammenligning  med 
Porcellænet  ophører  de  gamle  Fayencer  at  være  hvide,  kolde  og 
haarde  og  bliver  graalige,  milde  og  bløde.  I  Museerne,  hvor  det 
kommer  an  paa  at  faa  Tingene  til  at  gøre  sig  stærkest  mulig  gæl- 
dende med  de  dem  iboende  Egenskaber,  burde  derfor  aldrig  Porcel- 


VIRKSOMHEDEN  I  AARET  MDCCCCXVI 


19 


læn  og  Fayencer  være  fælles  om  et  Rum,  saaledes  som  de  desværre 
maa  være  det  i  vor  Vestibule,  om  hvilken  vi  iøvrigt  her  skal  be- 
mærke, at  den  nu  er  saa  overfyldt,  at  saa  at  sige  ingen  af  Aarets 
Erhvervelser  af  Fayence  og  Porcellæn  vil  kunne  finde  Plads  i  den 
uden  paa  Bekostning  af  tidligere  Erhvervelser,  som  ogsaa  fortjener 
at  ses. 

Men  det  var  altsaa  om  vor  seneste  Tilgang  af  mellem-  og  nord- 
europæiske Fayencer,  vi  skulde  tale.  Paa  et  Punkt,  der  vedblivende 
hører  til  vore  svageste,  de  franske  Fayencer,  er  kun  tilkommet  et 
eneste  Stykke,  en  blaat  dekoreret  cache-pot  fra  Strassburg,  deko- 
reret i  Rouen's  Stil  med  en  bred  Bræmme  af  å  la  réserve-Ornamen- 
ter  foroven  og  en 
smallere  dito  for- 
neden. Paa  et  an- 
det Punkt,  som 
hører  til  vore 
stærkeste,  og  paa 
hvilket  vor  Stan- 
dard er  højere  end 
de  fleste  Museers, 
nemlig  Delft,  er 
ligeledes  kun  til- 
kommet et  enkelt 
Stykke,  et  Fad 
fra  Fabriken  „de 
Paauw"  (Fig.  9), 
dekoreret  i  blaat 
paa  let  blaalig 
Glasur  med  ki- 
nesiske Blomster, 
som  omsværmes 
af  tre  Fugle.  Et 
Krus  med  Fod- 
ring og  Laag  af 
Tin    og   med    et 

blaamalet  Borg-Prospekt  mellem  blaamalede  Vaser  med  Blomster,  er 
betegnet  B.  K.,  d.  v.  s.  Bayreuth-Knolier,  der  grundlagde  Fayencef  abri- 
ken  i  Bayreuth  og  ledede  den  fra  1720—45;  et  aflangt  Fad,  dekoreret 
med  Blomster  i  en  usædvanlig  kraftig  Blaa,  er  mærket  HE  i  indpresset 
Monogram  med  Tilføjelse  (i  blaat)  af  Datoen  ^^/i-82,  d.  v.  s.,  at  det 
stammer  fra  Konigsberg  og  i  1782  er  udført  under  Ledelse  af  den 
mærkelige  keramiske  Lykkejæger  „Hofrath"  Johann  Eberhard  Lud- 
wig Ehrenreich,  som  dér  for  tredje  Gang  forsøgte  sig  med  en  Fay- 
encefabrik  efter  først  at  have  grundet  Marieberg  ved  Stockholm  og 
senere  været  Andelshaver  i  Fabriken  i  Stralsund.  Af  de  svenske 
Fayencer,  som  vedblivende  er  en  beklagelig  svag  Side  af  vor  Sam- 
ling, har  vi  heller  ikke  i  det  sidste  Aar  erhvervet  Stykker  af  større 
Betydning,  endskønt  vi  tog  Del  i  den  store  Westerstrom'ske  Auk- 
tion i  Stockholm,  paa  hvilken  navnlig  Marieberg  var  glimrende  re- 
præsenteret.  I   deres   Hjemland    er   begge   de  svenske  Fayencefa- 


Fig. ».  Fad  af  Fayence.  Fabriken  „de  Paauw".  Delft,  ca.  1700.  Eih vervet  1916. 

10.  Tliebcidsbakke  af  Favence.  Slesvig.  18de  Aarh 
Erhvervet  1916. 


brikers  Frembringel- 
ser (Rorstrands  maaske 
dog  knap  i  samme 
Grad  som  Mariebergs) 
Genstand  for  en  stor 
Pietet,  som  giver  sig 
Udtryk  i  uhørte  Priser 
for  dem.  Vor  Andel  i 
denne  Afdeling  af  den 
Westerstrom'ske  Auk- 
tion blev  derfor  saare 
ringe.  Den  indskræn- 
kede sig  til  to  nette 
blaamalede  Rorstrand- 
Tallerkener  fra  ca.  1750 
og  et  smukt  —  ligele- 
des blaamalet  —  Fad 
med  et  Landskab  i  kinesisk  Stil,  betegnet  *S/(oekholm)  ^^-{17)54. 

Til  Gengæld  har  vor  Høst  af  danske  Fayencer  været  god.  Et  sandt 
Pragtstykke  er  en  mægtig  slesvigsk  Thebordsbakke  (Fig.  10),  som  i 
Bunden  er  dekoreret  i  blaat  med  to  Jægere  og  en  Jægerinde,  langs 
Kanten  med  Rococo-Ornamenter  af  en  større  Elegance  end  sædvan- 
lig i  de  slesvigske  Fabrikers  Frembringelser.  Medens  denne  Bakke 
er  fuldendt  smukt  bevaret,  er  en  anden  Thebordsbakke  (Fig.  11) 
desværre  ikke  ubetydeligt  beskadiget,  men  til  dens  Undskyldning 
maa  tjene,  at  den  er  københavnsk,  og  at  den  med  sit  store  land- 
skabelige Prospekt  i  en  Ramme  af  barokke  Ornamenter  er  en  ka- 
rakteristisk Frembringelse  af  Fabriken  i  St.  Kongensgade  i  dens 
2den  Periode  (1727—49),  i  hvilken  den  forestodes  af  J.  Pfau.  De, 
der  er  velbevandrede  i  afd.  Frohne's  fortjenstfulde  Bog  om  „Dan- 
ske Fayencer",  vil  erindre,  at  hidtil  kun  et  eneste  Arbejde  med  Sig- 
naturen J.  W.  med  nogenlunde  Sikkerhed  lod  sig  henføre  til  Fabri- 
kens 1ste  Periode,  Jo- 
han Wolffs  (1722— 
27),  nemligdet  skønne, 
men  desværre  meget 
beskadigede  „Horn" 
med  Frederik  IV's  Mo- 
nogram, som  Chr. 
Langaard  i  Kristiania 
i  sin  Tid  forærede 
Frohne,  og  som  sam- 
men med  dennes  andre 
københavnske  Fayen- 
cer testamentarisk  til- 
faldt Folkemuseet.  Ved 
et  af  de  Held,  som 
bliver  sjældnere  og 
sjældnere,  er  nu  vort 

Mncf»iim  ;    Aai'oto   T  rtK  fig- H- Thebordsbakke  af  Fayence.  Fabriken  i  St.  Kongensgade, 

mubeuill  1   iA.dieib   IjØD  København,  18de  Aarhundred.  Erhvervet  1916. 

kommet  i  Besiddelse  af  et  andet  Horn  (Fig.  12),  der  staar  det  nævnte 
saa  nær,  at  det  trygt  kan  siges  at  være  en  Søster  til  det,  skønt  det 
er  ganske  blottet  for  Signatur.  Det  mangler  det  kongelige  Mono- 
gram, men  er  til  Gengæld  uskadt,  og  hvad  Frohne  rigtigt  har  be- 
mærket om  Hornet  i  Folkemuseet,  at  det  i  Skønhed  ikke  staar  til- 
bage for  samtidige  Arbejder  fra  Delft,  det  gælder  ikke  mindre  Sø- 
sterhornet, der  med  sin  milde  og  bløde  blaa  Farve  paa  den  fløde- 
hvide  Glasur  hører  til  de 
højest  kultiverede  af  de  hidtil 
kendte  københavnske  Fayen- 
cer.  Den  blaa  Farve  var  et 
Privilegium  for  Fabriken  i  St. 
Kongensgade.  Da  Fortling 
grundede  Fabriken  i  Kastrup, 
maatte  han  give  Afkald  paa 
at  lave  „det  saakaldte  Delfs 
Porslin "  (d.  v.  s.  blaamalet 
Fayence).  I  hvert  Fald  kunst- 
nerisk blev  denne  Anordning 
til  Fordel  for  Fabriken;  det  er 
bekendt,  den  fik  sin  Styrke  i 
brogetmalede  Blomster  af  en 
egen  rococoagtig  Karakter. 
Mindre  bekendt  turde  det  være, 
at  den  i  sin  senere  Periode, 
da  den  under  Ledelse  af  Wes- 
terholdt  og  Mantzius  lagde 
sig  efter  det  „paille-gule  Sten- 
tøj efter  engelsk  Mønster'', 
drev  det  vidt  ogsaa  i  Frem- 
stillingen af  denne  Vare.  Os 
har  det  i  alle  Tilfælde  været 
en  Overraskelse  at  se,  hvor 
skarpt  og  elegant  en  Tallerken 
med  gennembrudt  Kant  er 
skaaren,  der  bærer  Mantzius' 
Mærke  (Fig  13).  Den  er  iøvrig 
ikke  Aarets  eneste  Erhverv- 
else af,  hvad  Englænderne 
kalder  cream-coloured  ware: 
en  stor  Terrin  paa  fire  høje  Ben 

maa  i  denne  Sammenhæng  nævnes.  Men  om  dette  statelige  Stykke 
er  dansk  (Rendsborg?)  eller  engelsk  (Leeds?)  eller  tysk  (Hubertus- 
burg?)  ser  vi  os  ikke  i  Stand  til  at  oplyse. 

Om  et  Par  andre  Stykker  Fayence  af  foreløbig  ubekendt  Herkomst, 
hvilke  vi  hændelsesvis  erhvervede  paa  et  Tidspunkt,  livor  Spørgs- 
maalet  om  deres  Hjemmehørighed  var  blevet  brændende  for  os, 
kunde  der  skrives  en  Afhandling.  Her  skal  vi  kort  referere,  hvor- 
ledes vor  Opmærksomhed  blev  henledet  paa  dem. 

For  Nationalmuseets  2den  Afdeling  har  vi  i  Aarets  Løb  søgt  at 


Fig.  12.  Horn  at  Fayence.  Fabriken  i  St.  Kongensgade, 
Købentiavn,  18de  Aarti.  Eihveivet  1916. 

Fig.  13.  Tallerken  af  cremegul  Fayence.  Kastrup,  18de  Aarh."s 
Slutning.  Erhvervet  1916. 


stedfæste  en  Del  af  de 
mangfoldige  Skaar  af 
Porcellæn,  Fayence  og 
Lertøj,  som  ved  Ud- 
gravninger i  Køben- 
havn er  komne  for  Da- 
gen og  er  i  nævnte  Mu- 
seums Forvaring.  Na- 
turligvis var  der  mel- 
lem Skaarene  adskil- 
lige, overfor  hvilke  vi 
maatte  give  tabt  bl.  a. 
af  den  Grund,  at  det  for 
Bestemmelsen  af  et 
Stykke  gammel  Kera- 
mik ofte  kan  komme 
lige  saa  meget  an  paa 
Stykkets  Form  som  paa 
dets  Dekoration,  og  om 
Formen  paa  den  Gen- 
stand, hvoraf  det  er  et 
Brudstykke,  giver  ikke 
ethvert  Skaar  den  fornødne  Besked.  Mest  fremmed  forekommer  os 
dog  et  Skaar  af  en  lille  Fayenceskaal  (Fig.  14)  samt  en  ganske  lille 
uskadt  Apothekerkrukke  (Fig.  15),  der  var  fulgt  med  Samlingen  og 
aabenbart  var  af  samme  Familje  som  Skaaret.  Ejendommelig  for 
begge  Stykker  var  en  Tin-Glasur,  der  var  saa  tynd,  at  man  ved 
første  Øjekast  kunde  tage  fejl  af  den  og  anse  den  for  en  hvid  Begit- 
ning  med  Blyglasur.  Endnu  ejendommeligere  var  dog  den  Ornamen- 
tik, der  i  blaat  var  malet  paa  begge  Stykker,  aller  ejendommeligst 
den  Maade,  paa  hvilken  den  med  sine  mest  typiske  Træk,  en  egen 
kompliceret  Spiral,  nogle  store  tæt  rudrede  Blomster  og  afstribede 
Felter  og  Friser  var  mere  tegnet  end  malet  med  Penslen.  Forgæves 
ransagede  vi  baade  vor  Hukommelse  og  store  Dele  af  den  kerami- 
ske Litteratur:  intet  Sted  fandt  vi  noget  der  lignede  Stilen  i  de  to 
Stykker. 

Vi  havde  for- 
længst faaet 
andet  at  tænke 
paa,  da  vi  en 
Dag  fik  tilsendt 
Liibecker- Mu- 
seets Aarbog 
for  1915  og  heri 
til  vor  højlige 
Overraskelse 
fandt  afbildet 
to  Apotheker- 
krukker,     der 

•11        1    J    TI    •    1  f"'S-  14—15.  Fayencer  med  „den  blaa  Spiral".  Et  Skaar  og  en  lille  Apolheker- 

IKKe   iOCl    i  VIVI  krukke.  Tilti.  Nationalmuseets  2den  Afd. 

tilbage  om,  at  de  var  fuld- 
baarne  og  velbevarede  Indivi- 
der af  samme  Slægt  som  den 
invalide  Skaal  og  den  dværge- 
lille Krukke  i  København.  Af 
Afbildningerne  kunde  man  se, 
at  de  var  betegnede  1660;  af 
Afhandlingen,  som  ledsagede 
dem  og  var  skreven  af  Llibe- 
cker-Museets  Direktør,  K. 
Schaefer,  fremgik,  at  de  var 
blevne  overladte  hans  Museum 
af  det  Mark  Brandenburgske 
Museum  i  Berlin,  fordi  de  bar 
Liibecks  Vaaben  og  maatte 
formenes  at  hidrøre  fra  Rats- 
apotheket  i  den  gamle  Hanse- 
stad, løvrig  fremgik  det  af  Af- 
handlingen, at  deres  Art  ikke 
var  aldeles  ukendt  i  Littera- 
turen, men  behandlet  paa  et 
lidt  afsides  Sted,  nemlig  af 
Walter  Stengel  i  Germanisches 
Museums  „Mitteilungen"  fra 
1911.  Af  Stengel,  der  har  væ- 
ret den  første  til  at  pege  paa 
de  to  Apothekerkrukker,  som 
Llibecker-Museet  derefter  har 
erhvervet,  tilskrives  disse  en 
Ornamentist,  der  oftere  har 
betegnet  sine  Ai-bejder  med  Monogrammet  LS.  I  Dresden,  Niirnberg, 
og  Miinchen  kendes  Arbejder  af  ham,  som  er  daterede  fra  1618  til 
1629.  Stengel  formoder,  han  maa  have  haft  hjemme  i  Niirnberg  eller 


Fig.  16.  Apothekeikrukke  af  Favence  med  „den  blaa 
Spiral",  ca.  1660.  Erhvervet  1916. 


Fig.  IV.  Skrivetøj  af  Fayeiice  med  „den  blaa  Spiral',  ca.  166.5.  Gave  fra  Hr.  Frants  Blom,  1916. 

.  18.  Apothekerkande  at  P'ayence  med  „den 
bkia  Spil-al".  Dateret  1668. 
Tilh.  Dansk  Folkemuseum. 


Fig.  19.  Apothekerkande  af  Fayence  med  „den 

blaa  Spiral".  1668. 

Tilh.  Nationalmuseets  2den  Afd. 


i  hvert  Fald  i  Franken  og  føjer  til,  at  hans  Ornamentiks  umiskende- 
lige Lighed  med  de  saakaldte  „Fichtelbergs-Glas"  og  med  Dekora- 
tionerne paa  Kreussens  Stentøj  støtter  denne  Formodning. 

Alt  dette  vilde  nu  ikke  vedrøre  nærværende  Aarsberetning,  hvis 
ikke  et  Par  mærkelige  Tilfælde  ganske  kort  Tid  efter  havde  tilført 
vort  eget  Museum  2  Stykker  af  denne  mærkelige  Art.  Det  ene  er 
en  Apothekerkrukke  (Fig.  16)  af  nøjagtig  samme  Form   som  de  to 

Kig.  "JO— 22.  Fayencer  med  „den  blaa  Spiral".  Et  Skaar  og  to  smaa  Apothekerkrukker. 
Tilh.  Nationalmuseets  2den  Afd. 

i  Liibeck,  og  —  saa  vidt  man  kan  se  af  Afbildningerne  af  disse  — 
af  nogenlunde  samme  kunstneriske  Kvalitet,  skønt  den  mangler  den 
heraldiske  Udsmykning  og  kun  er  ornamentalt  dekoreret.  Den  fand- 
tes ikke  fjærnt;  den  fandtes  nemlig  hos  en  Ven  af  os  i  København 
og  kom  ved  et  Bytte  med  ham  i  vor  Besiddelse.  Ikke  mange  Dage 
senere  bragte  Hr.  Frants  Blom  os  det  andet  Stykke  (Fig.  17)  som 
Gave  efter  at  have  erhvervet  det  hos  en  Handlende  i  Kristiania.  Det 
er  et  Skrivetøj  (hvori  Blækhusene  mangler),  flygtigere  gjort  og  med 
federe   Glasur  end  de  tidligere  omtalte  Stykker,  men  dog  ganske 
utvivlsomt   af  deres  Slægt.  Imidlertid  har  det  vist  sig,  at  Slægtens 
Udbredelse  heri  Landet  næppe  har  været  ganske  ringe.  Fra  Folke- 
museet har  Museumsinspektør  Chr.  Axel  Jensen  fremdraget  en  Apo- 
thekerkande  fra  Nykøbing  Apothek  med  Aarstallet  1668  (Fig.  18),  fra 
Nationalmuseet  en  lignende  Kande  sammesteds  fra  (Fig.  19),  desuden 
et  nyt  Skaar  med  Spiralmønstret  (Fig.  21)  og  endelig  to  smaa  Apo- 
thekerkrukker,  af  hvilke  den  ene  (Fig.  20)  med  sin  Bladkrans  og 
Ornamenter  fører  Bevis  for,  at  den  anden  (Fig.  22),  som  har  samme 
Bladkrans,  men  ingen  Ornamenter,  tilhører  Slægten.  Kan  de  to  Apothe- 
kerkander  fra  Nykøbing  tages  som  typiske  for  Slægten  ved  Aar  1668, 
da  maa  den  være  degenereret  rivende  umiddelbart  efter  1660.  Tilbage 
i  de  to  Kander  er  de  ejendommelige  Motiver  i  Ornamentiken,  men 
Glasuren,  som  før  var  mat  og  fin,  er  bleven  fed  og  glinsende,  den 
blaa  Farve,  der  før  var  lys  og  let,  er  bleven  mørk  og  tung  og  er 
desuden  paasat  med  en  fejende  malende  Pensel,  som  ikke  har  for- 
staaet,  at  Stilen  var  skabt  for  en  tegnende.  Muligvis  vil  Fremtiden 
bringe  nyt  Materiale  til  den  ukendte  Fabriks  Historie;  thi  at  det  er 
en  Fabriksvirksomhed,  der  her  er  paa  Tale,  og  ikke  som  af  Walter 
Stengel  antaget,  en  enkelt  Ornamentists,  derom  kan  der  næppe  læng- 
ere  være  to  Meninger  efter  det  Materiale,  vi  har  samlet  i  Køben- 
havn. Men  derefter  tør  man  spørge,  hvor  Fabriken  laa?  I  Niirnberg 
næppe,  thi  dér  blev  den  første  Fayencefabrik  efter  alt,  hvad  der 
vides,  først  oprettet  1712.  Af  de  tidligere  tyske  Fayencefabriker  ræk- 
ker Frankfurt  a.  M.'s  og  Hanau's  ikke  længere  tilbage  end  til  1661. 
Kun  Hamborgs  gaar  tilbage  til  de  første  Aar  af  det  17de  Aarhun- 
dred  (1605);  men  der  er  ikke  den  fjærneste  Lighed  mellem  dem  og 
de  her  omtalte,  som  man  maaske  indtil  videre  kan  benævne  „Fayen- 
cerne  med  den  blaa  Spiral".  Hvorledes  det  nu  end  forholder  sig  med 
disse  Fayencer,  om  de  skriver  sig  fra  det  sydlige  Tyskland  eller 
snarere  fra  et  Sted  i  Nærheden  af  Norden,  saa  frembyder  de  bedste 
af  dem  i  Kraft  af  deres  Skønhed,  men  endnu  mere  i  Kraft  af  deres 
Tidlighed  et  virkelig  vigtigt  Problem  for  den  keramiske  Forskning, 
og  vi  tør  tro  ikke  at  have  misbrugt  Pladsen  i  vor  Aarsberetning  ved 
her  at  samle  en  Række  ny  Bidrag  til  Problemets  Løsning  og  sende 
dem  ud  i  Verden  med  den. 

Dagsordenens  næste  Punkt,  til  hvilket  vi  derefter  kan  gaa  over, 
er  vore  seneste  Erhvervelser  af  PORCELLÆN,  der  vel  er  mere  tal- 
rige end  betydelige  at  se  til,  men  mellem  hvis  mindste  og  uanse- 
ligste  Ting  der  i  nogle  Tilfælde  skjuler  sig  Stykker  af  stor  Interesse 
for  vore  Samlinger.  Saaledes  er  der  mellem  de  tilkomne  Arbejder 
af  KØBENHAVNSK  PORCELLÆN  en  lille  Kande  (Fig.  23),  som  nok 

skal  vide  at  hævde  sin  Plads  i  Museet,  skønt  den  kun  er  dekoreret 
med  Smaabuketter  i  Purpur  og  tilmed  mangler  sit  Laag.  Tager  man 
den  i  Haanden,  ser  man  allerede,  at  den  er  af  et  usædvanlig  skønt, 
„blødt"  Porcellæn  (pate  tendre),  og  faar  man  Øje  paa  dens  Mærke  i 
Bunden,  skal  man  nok  behandle  den  med  Ærbødighed.  Den  er  nemlig 
betegnet  med  Frederik  V's  Navnechiffer,  og  alle  véd,  hvad  dette  bety- 
der: et  Stykke  af  det  første  københavnske  Porcellæn,  Fournier's,  om- 
trent det  sjældneste  af  alt,  man  kan  møde.  Før  Kunstindustrimuseet 
stiftedes,  betragtedes  det  som  en  Kendsgerning,  at  der  af  dette  Por- 
cellæn ikke  fandtes  og  heller  ikke  vilde  kunne  findes  flere  Stykker 
end  de  faa,  der  forlængst  var  kendte.  Den  formentlige  Kendsgær- 

ning  er  senere  blevet  om- 
styrtet —  to  Gange  tid- 
ligere af  Kunstindustri- 
museet og  nu  for  tredje 
Gang.  Dog  tør  vi  ikke 
tilskrive  os  selv  det  Held 
at  have  fundet  den  lille 
Kande.  Det  er  en  af  Mu- 
seets Venner,  der  har 
bragt  os  den,  tilmed  som 
Gave  uden  anden  Betin- 
gelse end  den,  at  han 
ikke  ønskede  at  blive 
nævnt. 

Ogsaa  en  anden  af 
„Kunstindustrimuseets 
Venner"  skylder  vi  Tak 
for  et  lille  Stykke  køben- 
havnsk Porcellæn,  hvis 
ringe  Størrelse  staar  i 
omvendt  Forhold  til  dets 
hiteresse.  Det  erDr.^xeZ 
Heine,  som  har  foræret 
os  en  ganske  lille  Figur 
(Fig.  24),  i  hvilken  man 
ikke  kunde  undgaa  at 
genkende  Dajons  „Tapperheden"  paa  Frihedsstøttens  sydvestlige 
Hjørne,  Fremstillingen  af  en  Kvinde  med  et  Løveskind  over  Hove- 
det og  støttende  sig  til  det  noget  uklare  Symbol,  hvorom  Abild- 
gaard i  sin  Subskriptionsindbydelse  fra  1791  til  Støtten  har  oplyst, 
at  det  forestiller  „mange  Spyd  indviklede  i  en  Fane".  Den  lille  Figur 
er  raffineret  malet;  den  gule  Farve  i  „Tapperheden"s  Løvehud  og 
den  lilla  i  hendes  Kjole  er  af  en  egen  smeltende  Virkning.  Den  er 
ogsaa  smukt  formet,  frisk  modelleret,  ikke  ængsteligt  kopieret.  I 
Grunden  ser  den  meget  mere  ud  som  en  Skitze  til  den  store  Figur 
end  som  en  Gengivelse  af  den  i  Miniatur.  Ganske  udelukket  er  det 
heller  ikke,  at  den  er  et  Forarbejde  til  Støtten.  Der  synes  at  have 
været  gjort  Forsøg  med  flere  af  den  Slags  Figurer  i  den  kgl.  Porcel- 
lænsfabrik.  I  hvert  Fald  ejer  Frederiksborg-Museet  „Jorddyrknings- 


Fig.  23.  Kande  af  FournieV'sk  Porcellæn  (pate  tendre), 
mrkt.  Fr.  5.  Gave  fra  en  Anonym,  1916. 

fliden  "s  Figur  (af  Weidenhaupt)  i  samme  Størrelse  som  vor,  men  i 
Modsætning  til  vor  i  Biscuit,  og  samme  Musemn  ejer  desuden  en 
Model  af  Støtten  i  dens  Helhed,  udført  i  umalet  Porcellæn.  Det  er 
sandsynligvis  den  Model,  hvorom  Abildgaard  i  Subskriptionsindby- 
delsen  fra  1791  siger,  at  den  skyldes  ham,  og  som  Jul.  Lange  100 
Aar  senere  søgte  forgæves,  da  han  skrev  sin  smukke  Artikel  i  An- 
ledning af  Støttens  Jubilæum.  Men  er  saaledes  Forberedelserne  til 
Frihedsstøtten  bl.  a.  foregaaede  i  den  kgl.  Porcellænsfabrik,  da  er 
det  ikke  utænkeligt,  at  vor  lille  Figur 
er  det  Forarbejde  til  Støtten,  den  rent 
umiddelbart  gør  Indtryk  af  at  være. 

Ser  vi  videre  paa  vore  Erhvervelser 
af  københavnsk  Porcellæn,  er  der  en 
Række  Typer,  vi  hidtil  manglede,  og 
enkelte  Ting,  hvoraf  vi  vanskelig  kan 
faa  nok.  Til  de  sidste  hører  de  smaa 
Mokka-Kopper,  som  er  ganske  tidlige 
Produkter  af  Fabriken,  og  enten  er 
ornamentalt  dekorerede  i  Jærnrødt, 
saaledes  som  den  ene  fra  det  forløbne 
Aar,  eller  malede  med  tulipanagtige 
Bægerblade,  saaledes  som  den  anden, 
der  er  en  Gave  fra  Frk.  Rosette  Salo- 
monsen. Til  Typer,  som  vi  manglede, 
hører  først  en  lille  cylindrisk  Thedaase 
med  grønne  Blomster,  aabenbart  af 
samme  Service  som  et  pragtfuldt  Laag, 
vi  i  mange  Aar  har  haft  til  Laans  fra 
den  kgl.  Porcellænsfabrik.  Fremdeles 
en  urneformet  Creme-Kop  med  Laag 
og  dekoreret  med  brogede  Blomster. 
Endvidere  et  Par  usædvanlig  store 
Kopper,  ligeledes  med  brogede  Blom- 
ster, hvis  sortgrønne  Blade  dog  giver 
Dekorationen  en  egen  Karakter  og 
røber  en  Maler,  vi  ikke  tidligere  havde 
repræsenteret.  Brogetblomstret  er  og- 
saa  en  Sauce-Kande  med  tre  Buketter 
samt  en  Tallerken  med  gennembrudt 
Kant    og    med   Gennembrydningerne 

garnerede  med  et  grønt  Baand,  som  gør  sig  smukt  og  kraftigt  gæl- 
dende. Af  den  bekendte  blaablomstrede  Familje  er  tilkommen  en 
Flaske  med  graalig  Glasur  og  kendelig  paa  denne  som  et  tidligt 
Eksemplar  af  Arten;  af  den  endnu  mere  bekendte  muschelmalede 
Familje  en  Kande,  som  er  skænket  os  af  Hr.  Frants  Blom  og  er 
mærkelig  dels  ved  sin  strenge,  næsten  antike  Holdning,  dels  ved  en 
aaben  eller  hul  Hank,  som  i  og  for  sig  er  smuk  og  praktisk  set  des- 
uden ideal,  idet  den  giver  den  kraftigste  af  Fingrene,  Tommelen,  en 
Adgang  til  at  gribe,  som  andre  Hanke  forbyder.  Det  Strenge  var  el- 
lers  ikke  det  gamle  københavnske  Porcellæns  Sag;   snarere   det 


Fig.  24.  Dajon's  .Tapperheden"  paa  Fri- 
hedsstøtten.  Statuette  af  polykromt  Por- 
cellæn. Den  kgl.  Porcellænsfabrik.  Gave 
fra  Hr.  Dr.  Axel  Heine.  191«. 

muntre,  det  maleriske  og  morsomme.  Dertil  hører  et  sjældent  Stykke, 
vi  erhvervede  paa  den  Westerstrom'ske  Auktion:  en  stor  Daase  i 
Form  af  et  Bundt  Asparges  (Fig.  25).  Maaske  er  den  mere  sjælden 
end  egentlig  smuk.  Men  med  beundringsværdig  Bravur  er  i  hvert 
Fald  Aspargeshovederne  gengivne  næsten  naturalistisk  med  deres 
duggede  og  sarte  violette  Farver. 

Mere  og  mere  kommer  man  til  det  Resultat,  at  der  overhovedet 
ikke  var  meget,  som  Fabriken  ikke  magtede  i  sin  bedste  Tid.  Den 
kunde  i  kunstnerisk  Form  tilfredsstille  baade  et  tarveligt  Behov  og 
de  fornemste  Fornødenheder.  Smukke  Exempler  paa  de  sidste  er  de 
Kopper,  Frk.  Caroline  von  Benzon  har  foræret  Museet,  med  hendes 
Bedsteforældres  Portrætter  i  Miniaturer  af  en  uforlignelig  Finhed. 
Koppen  med  Portrætet  af  Kammerherreinde  Juliane  Vilhelmine 
Benzon,  f.  Komtesse  Wedel-Jarlsberg  (f.  14.  Maj  1752  paa  Jarlsberg 
i  Norge,  d.  25.  Juli  1802  paa  Tirsbæk  ved  Vejle)  forærede  Frk.  von 

Benzon  os  allerede  ifjor ; 
Koppen  med  Portrætet 
af  Kammerherre  Peter 
Ulrik  Frederik  Benzon, 
der  blev  gift  1781  med 
Komtesse  Wedel-Jarls- 
berg, har  hun  nu  for- 
æret os  i  Aar  og  der- 
med fuldbyrdet  baade 
en  Pietetshandling  mod 
sin  Slægt  og  en  god 
Gærning  mod  Museet. 
Men  næsten  den  in- 
teressanteste Tilgang, 
vi  har  haft  af  gammelt 
københavnsk  Porcel- 
læn  (naar  man  frareg- 
ner Kanden  af  Four- 
nier),  staar  endnu  tilbage  at  omtale.  Det  er  en  oval  Snusdaase, 
monteret  i  forgyldt  Bronze  (Fig.  26—27).  Dens  Side  er  dekoreret  med 
en  rundtløbende  Krans  af  blegrøde  Roser  mellem  mange  Slags  andre 
Blomster,  dens  Bund  med  en  stor  Buket,  Laaget  med  en  rund  Me- 
daljon (eller  maaske  snarere  Laaget  af  en  rund  Snusdaase),  der  staar 
paa  Kant  paa  et  Bord,  og  i  hvis  graa  Ramme  et  mandligt  Silhuet- 
Portræt  er  malet  med  hele  det  Mesterskab,  hvortil  Tiden  havde  dre- 
vet det  i  denne  sorte  Kunst.  Et  Par  Symboler  ledsager  Portrætme- 
daljonen; paa  dens  venstre  Side  sidder  der  en  Sommerfugl;  tilhøjre 
støttes  den  af  en  omvendt  Fakkel  (?).  Heldigvis  skal  man  ikke  af 
disse  Sindbilleder  (Livet  og  Døden?)  gætte  sig  til,  hvem  Manden  er. 
Indvendig  er  der  nemlig  i  Laaget  malet  en  Mur  med  en  Mindetavle 
af  Marmor,  og  deri  staar  skrevet  med  store  Bogstaver:  THEODOR 
HOLMSKIOLD.  Hvem  dette  var,  véd  enhver,  der  har  beskæftiget 
sig  med  den  kgl.  Porcellænsfabriks  Historie.  Hans  oprindelige  Navn 
var  slet  og  ret  Holm,  af  Profession  var  han  Kirurg  og  Mediciner,  af 
Tilbøjelighed  Naturforsker  og  navnlig  Botaniker.  De  stille  Studier 


Fig.  25.  Daase  af  Poipellæn  i  Form  af  et  Bundt  Asparges. 
Den  kgl.  Poiceliænsfabrili.  Erhvervet  lOlfi. 

tilfredsstillede  dog  aabenbart  ikke  hans  Ærgerrighed.  Gennem  for- 
skellige administrative  Stillinger  steg  han  til  Kabinetssekretær  hos 
Dronning  Juliane  Marie  for  senere  at  blive  hendes  Hofchef,  steg 
samtidig  gennem  alle  Grader  af  Ordener  og  Titler,  indtil  han  i  1781 
blev  hvid  Ridder  og  ophøjedes  i  Adelstanden  under  Navnet  Holm- 
skiold.  Maaske  var  det  i  den  Anledning,  Daasen  med  hans  Portræt 
blev  udført  af  den  kgl.  Porcellænsfabrik;  maaske  var  det  først  i  1784, 
da  han  fik  Titel  af  Gehejmeraad.  En  og  anden  af  de  Æresbevisnin- 
ger, han  modtog,  vi- 
stes ham  just  for  hans 
Medvirkning   til   Fa- 
brikens  Stiftelse    og 
senere  Fremme.  Uden 
iøvrig  at  kende,  end- 
sige at  kunne  vurdere 
hverken     hans     Af- 
handling om  Mallens 
Levemaade  eller  hans 
store  Pragtværk  om 
de    danske   Svampe, 
vover  vi  at  tro,  at  af 
alle  hans  mange  Fo- 
retagender    er    den 
kgl.  Porcellænsfabrik 
hans  største  Adkomst 
til    at    mindes    med 
Taknemlighed  i  Dan- 
mark, thi  det  var,  som 
bekendt  ham,    der  i 
1774  ved  sin  Henven- 
delse til  Juliane  Marie 
med  Frantz  Henrich 
Miiller's  „Indbydelse 
til  et  Participantskab 
i  en  Dansk  Porcelain- 
Fabrique"  fik  Dron- 
ningen    interesseret 
for  Foretagendet  og 
dermed  reddede  dette 
paa     et     Tidspunkt, 
hvor  det  lige  stod  i  Begreb  med  at  strande,  ligesom  han  som  Leder 
af  Fabriken  fra  1786  indtil  sin  Død  1793  sikkert  bidrog  stærkt  til 
dens  Opkomst.  Den  lille  Daase  med  hans  Billed  vil  da  ogsaa  faa  en 
Æresplads  mellem  andet  af  det  skønne  Porcellæn,  han  selv  var  med 
til  at  fremelske. 

Det  er  intet  Under,  at  det  europæiske  Porcellæn  fra  det  18de  Aar- 
hundred  kunde  drives  til  saa  fuldkonunen  og  fornem  en  Kunst. 
Næsten  overalt  stod  det  jo  under  kongelig  Beskyttelse.  I  Danmark 
af  Juliane  Marie,  i  Meissen  af  August  den  Stærke,  i  Berlin  af  Fre- 
derik den  Store,  der  kun  lod  Wegely's  Fabrik  gaa  ind  for  at  oprette 


Fil.  2G— 27.  Daase  af  Porcellæn  med  Theodor  Holmskiolds  Silhuet- 

poitiæt  udvendig  paa  Laaget  og  hans  Navn  indvendig  i  samme. 

Den  kgl.  Porcellænsfabrik.  Erhvervet  1916. 

en  større  og  bedre  under  Gotzkowsky.  Af  Wegelys  ret  sjældne  Por- 
cellæn  forekom  der  paa  den  Westerstrom'ske  Auktion  nogle  Styk- 
ker, og  deraf  erhvervede  vi  de  to.  Det  ene  er  en  Tallerken  efter 
Meissen'er-Forbilled  fra  1740 — 60,  dekoreret  i  Bunden  med  en  stor 
Buket  og  en  enkelt  Blomst  i  blaat,  medens  et  skiftende  kurveflettet 
og  skællet  Mønster  er  presset  i  Kartoucher  paa  Kanten.  Det  andet 
er  en  Kop,  dekoreret  i  Purpur  med  langstilkede,  rankede  Blomster. 
Begge  er  de  smukke  i  deres  Enkelhed,  men  af  en  beskeden  Borger- 
lighed, som  gør  det  forstaaeligt,  at  Wegely's  Frembringelser  egent- 
lig aldrig  interesserede  Fred.  den  Store,  og  forklarligt,  at  han  maatte 
lukke  sin  Fabrik  i  Aaret  efter  Syvaarskrigens  Udbrud.  Gotzkowsky, 
der  midt  under  Krigen  kom  til  at  oprette  den  ny  Fabrik,  havde 

større  Held  til  at  træffe 
Kongens  Smag  for  det 
elegante,  sirlige,  fejlfri, 
men  ogsaa  noget  kølige, 
der  er  Kendetegn  paa 
det  senere  Porcéllæn  fra 
Berlin.  Paa  vor  hidtil 
svage  Repræsentation 
for  dette  er  der  bødet 
lidt  i  Aaret  Løb  med  en 
blomstersmykket  Tal- 
lerken med  gennem- 
brudt Kant  fra  selve 
Kongens  Taffelservice 
(Fig.  28).  Dens  Lige  er 
gengivet  hos  Ze/?z  (Ber- 
liner Porzellan,  Bd.  II, 
Tavle  90)  og  her  dateret 
1768—73. 

Ogsaa  i  HOCHST, 
hvis  Porcellænsfabrik 
blev  oprettet  allerede 
1746  og  nød  alle  Fordele 
af  at  faa  sine  Forbilleder  fra  Meissen,  medens  Moderfabriken  endnu 
var  midt  i  sin  første  Blomstring,  stod  Fabrikationen  under  fyrstelig 
—  kurfyrstelig  Mainzisk  —  Beskyttelse,  og  næst  Meissens  Porcéllæn 
er  der  næppe  noget  tysk  Porcéllæn,  der  har  saa  høj  en  Kultur  som 
Hochst's.  Et  fuldt  godt  Bevis  derfor  er  en  Skaal  (Fig.  29),  vi  har  er- 
hvervet (formodentlig  en  Salatskaal,  en  saladier,  som  det  hedder  i 
Fabrikens  gamle  Salgslister).  I  dens  nydelige  Ornament  langs  Kant- 
en skifter  Guld  og  Purpur,  medens  den  iøvrig  er  dekoreret  i  le- 
vende Farver  med  Blomster,  Svampe  og  Frugter  og  malet  af  en 
Kunstner,  der  saa  at  sige  var  født  med  Rococosvinget  i  Fingrene, 
og  for  hvem  ^Stilen"  derfor  kun  var  en  Leg.  Ak,  Stilen,  som  var 
det  19de  Aarhundreds  store  Bekymring  og  er  det  fremdeles  i  det 
20nde!  Ganske  af  sig  selv  kom  den  i  det  18de  Aarhundred  til  Stede 
selv  i  en  borgerlig  muschelmalet  Kaffekande  som  den,  der  er  os  for- 


Fig.  28.  Tallerken  af  Porcéllæn  af  Frederik  d.  Stores  Taffel- 
service.  Berlin,  1768—73.  Erhvei-\et  1916. 

æret  af  Hr.  Museumsassistent  Linde  og  som  skriver  sig  fra  Rudol- 
stadt  i  Thiiringen. 

I  Thiiringen,  i  Bayern,  i  Preussen,  i  Wien,  i  Franl^rig,  England 
og  Danmark  var  Stilen  MEISSENS  med  forskellige  Modifikationer 
de  forskellige  Steder.  Aldrig  har  nogen  By  i  Verden  paa  noget  af 
Kunsthaandværkets  Omraader  haft  blot  tilnærmelsesvis  en  Indfly- 
delse, som  den  lille  Stad  ved  Elben.  Det  er  derfor  næppe  galt,  naar 
vi  i  de  senere  Aar  har  skænket  Meissens  Porcellæn  en  særlig  Op- 
mærksomhed ogsaa  for  saa  vidt,  som  vi  har  søgt  at  bygge  vor  Sam- 
ling deraf  op  paa  et  historisk  Grundlag  og  ikke  blot  paa  den  æsthe- 
tiske  Betragtning,  det  ellers  i  første  Række  er  vor  Opgave  at  an- 
lægge paa  Tingene. 

Desværre  gav  det  sidste  Aar  kun  i  ringe  Grad  Anledning  til  at 


Fig.  29.  Skaal  af  Porcellæn.  Hochst,  18de  Aarh.'s  Midte.  Erhvervet  1016. 

tilføre  Museet  Stykker  af  den  Natur,  hvortil  vi  sigter,  Stykker  i  Lig- 
hed med  dem,  hvorom  vi  i  vor  forrige  A  årsberetning  kunde  tale. 
Til  Belysning  af  dette  det  første  europæiske  Porcellæns  Historie 
tjener  dog  nogle  blaamalede  Smaating,  nemlig  to  tungede  Skaale 
(Saltkar?),  dekorerede  med  kinesiske  Blomster,  en  Assiette  e.  1.  med 
et  persisk  Bladmotiv  og  en  Kop  med  en  kinesisk  Blomsterranke. 
Samtlige  fire  Stykker  er  nemlig  betegnede  med  de  quasi-kinesiske 
Skrifttegn,  som  gik  forud  for  Indførelsen  af  Sværdmærket,  d.  v.  s., 
at  de  er  udførte  mellem  1720  (Aaret  efter  Bottgers  Død,  da  det  lyk- 
kedes Kohler  at  fremstille  den  første  blaa  Underglasurfarve)  og 
1725,  da  Sværdmærket  kom  i  Anvendelse.  Af  seks  smaa  Kopper  af 
de  saakaldte  „Tiirken  copgen",  d.  v.  s.  Mokka-Kopper  bestemte  til 
Udførsel  til  tyrkiske  Lande,  er  den  ene  erhvervet  af  den  Grund,  at 
vi  i  den  har  Forbilledet  for  en  af  vor  egen  Fabriks  Kopper  af  samme 
Art.  Den  skriver  sig,  hvis  et  analogt  Exemplar  i  Johanneum  i  Dres- 
den er  dateret  rigtigt,  fra  ca.  1740.  En  anden,  en  blaamalet  med  ud- 
sparede hvide  Ornamenter,  er  under  samme  Forudsætning  fra  Tiden 

ca.  1740 — 60.  Fire  Stykker  tilhører  ifølge  deres  Mærke  Marcolini's 
Tid,  og  tre  af  disse  sidste  betegner  sig  selv  som  tilhørende  en  Prøve- 
Kollektion  (hvoraf  andre  Stykker  findes  i  Johanneum),  idet  de  har 
Bogstaver  og  Tal  i  sort  indbrændte  ovenpaa  Sværdmærket  med 
Stjærnen.  Om  en  lille  cylindrisk  Pudderdaase,  som  er  dekoreret  med 
brogetmalede  Blomster,  er  der  ikke  synderlig  andet  at  sige  end,  at 
den  er  ualmindelig  fin  og  sart  i  Farverne;  man  maa  have  den  i  sin 
Haand  for  at  se,  hvor  fuldendt  Farverne  har  formælet  sig  med  Gla- 
suren. Paa  én  Gang  sjælden  og  smuk  er  en  Tallerken  (Fig.  30)  med 
en  kraftig  virkende  ornamental  Bort  i  brunt  og  Guld  paa  Kanten 
og  i  Bunden  dekoreret  med  en  Bologneserhund,  der  gør  ad  en  bro- 
get Papegøje  paa  dens  Stang  og  forstyrrer  deri  i  Nydelsen  af  nogle 

Bær.  Den  tilhører  et 
Service,  hvoraf  hidtil 
vistnok  kun  var  kendt 
et  aflangt  Fad  i  C.  H. 
Fischers  enestaaende 
Samling  af  Meissen'er- 
Porcellæn,  som  solgtes 
1906  i  Koln,  og  skriver 
sig  ifølge  den  af  Falke 
affattede  Katalog  (Nr.  7) 
fra  1725.  Endelig  har  vi 
som  Gave  fra  Hr.  Post- 
mester Kiellenip  mod- 
taget en  Empire-Kop, 
hvis  Dekoration  er  en 
Efterligning  af  Wedg- 
woods  Teknik  og  Stil: 
antik-klædte  hvide  Fi- 
gurer i  Biscuit  paa  far- 
vet Grund,  her  en  lilla, 
mod  hvilken  dansende 
Kvinder  tegner  deres 
yndefulde  Omrids. 
Af  WEDGWOODS  egne  wares  har  vi  faaet  nogle  Stykker  skæn- 
kede. Af  den  bekendte  sorte  Vare,  der  —  hvad  der  maaske  er  min- 
dre bekendt  —  fabrikeredes  for  Familjer  i  Sorg,  har  vi  som  Gave 
fra  Hr.  Direktør  Helge  Jacobsen  modtaget  en  Thepotte  med  en  sid- 
dende sørgeklædt  Figur  paa  Laaget  og  en  dertil  svarende  Skylle- 
skaal.  Af  den  ikke  mindre  bekendte  sorte  Vare  med  kinesiske  Blom- 
ster i  Emaljefarver  er  en  Kande,  som  er  et  særlig  smukt  Exemplar 
af  den  ikke  altid  lige  smagfulde  Art,  en  Gave  fra  Hr.  Direktør  Wil- 
kening.  Selv  har  vi  erhvervet  en  lille  Elfenbensdaase  med  en  oval 
Plakette  af  det  blaa  Stentøj  med  en  Minerva  i  Relief  af  Biscuit  samt 
to  ganske  smaa  runde  Plaketter  af  samme  Art;  den  ene  med  en 
Fremstilling  af  Ganymed  med  Ørnen,  den  anden  med  Herkules,  som 
brydes  med  den  nemeiske  Løve.  At  de  sad  som  Rester  af  et  Sæt 
paa  fire  Stykker  i  Hjørnerne  af  Laaget  paa  et  gammelt,  men  værdi- 
løst Skrin,  kan  det  være  rigtigt  at  notere  her,  thi  lignende  Plaketter 


30.  Tallerken  af  Porceliæn.  Meissen,  ca.  1725. 
Erhvervet  1916. 

har  Wedgwoods  Fabriker  udført  gennem  hele  det  19de  Aarhundred, 
og  det  er  ikke  altid  lige  let  at  skælne  de  gamle  fra  de  nyere,  der 
naturligvis  ikke  bør  have  Plads  i  et  Museum.  Men  her  ydede  altsaa 
Skrinet  fuld  Garanti  for  Alderen. 

Af  fransk  Porcellæn  er  tilkommet  to  Stykker.  Det  ene  er  en  Figur 
i  Biscuit  fra  ca.  1800,  forestillende  Historiens  Muse  støttet  til  sine 
Tavler.  Fra  hvilken  Fabrik  den  skriver  sig,  har  vi  ikke  hidtil  kun- 
net oplyse,  da  den  ikke  er  signeret.  Der  er  nok  af  Fabriker  at  gætte 
paa;  i  Betragtning  kommer  dog  vel  kun  de  bedste  næst  efter  Sévres: 
Mennecy-Villeroy  og  Rue  Fontaine  au  Roy  (La  Courtille) ;  thi  Figu- 
ren er  nydelig  i  sine  Linjer,  yderst  gennemført  i  Formen  og  ikke 
hvidere,  end  god  Biscuit  bør  være.  Det  andet  Stykke  er  en  Creme- 
kop  med  en  rød  Frugt  med  grønne  Blade  paa  Laaget  og  iøvrig  de- 
koreret med  Monogrammet  FC  og  gyngende  Guirlander  i  grønt  og 
Guld,  der  krydser  hinanden  over  en  Streg  i  Purpur.  Den  er  beteg- 
net med  den  lambel  (et  heraldisk  Tegn,  i  Frankrig  tilhørende  „den 
yngre  Linje"),  som  er  et  af  Samlere  saa  begæret  Porcellænsmærke, 
skønt  man  ikke  véd,  om  det  skal  henføres  til  Orleans  eller  Vincen- 
nes.  Chavagnac  &  Grolier  helder  dog  til  den  Anskuelse,  at  lambel'en 
peger  i  Retning  af  Vincennes,  hvor  der  fra  1765—88  fremstilledes 
haardt  Porcellæn,  og  som  i  1777  stilledes  under  Hertugen  af  Char- 
tres' Beskyttelse.  Hermed  er  vi  ved  Slutningen  af  vor  Beretning 
om  Aarets  Erhvervelser  af  Fayence  og  Porcellæn,  som  de  eneste 
udenlandske  Indkøbs-Lejligheder  i  Krigsaaret  1916,  de  to  Auktioner 
over  Keramik  i  Berlin  og  Stockholm,  gjorde  talrigere  end  nogen- 
sinde og  unægtelig  uforholdsmæssig  talrige.  Vi  mangler  kun  at  no- 
tere et  Par  Stykker  JAPANSK  PORCELLÆN,  en  lille  Imari-Kop  samt 
tre,  af  Hr.  Ingeniør  Emil  Hansen  forærede,  smukt  modellerede  og 
malede  blomstrende  Grene  af  Hirato-Porcellæn,  hvis  Anvendelse 
vilde  være  forbleven  os  en  Gaade,  saafremt  vi  ikke  havde  kunnet 
tilkalde  vor  udmærkede  Konsulent  i  alle  østasiatiske  Spørgsmaal, 
Hr.  Hugo  Halberstadt  Han  har  —  og  formodentlig  med  Rette  — 
gættet  paa,  at  de  mærkelige  Grene  er  en  Slags  japanske  „Kniv- 
bukke",  beregnede  til  de  ejendommelige  japanske  Spiseredskaber. 

Udover  disse  fire  Stykker  er  der  af  østasiatisk  Kunsthaandværk 
i  det  forløbne  Aar  kun  indgaaet  et  eneste  Arbejde,  der  samtidig  er 
vor  eneste  Erhvervelse  af  EMALJE,  nemlig  en  kinesisk  Kumme  af 
Émail  cloisonné.  Den  er  sandt  at  sige  noget  af  et  Vrag.  Dels  er  Emal- 
jen mange  Steder  udfalden  af  Traadene,  dels  er  den  krakeleret  og 
bleven  mat.  Det  gamle  Stykke  har  i  Aarhundredernes  Løb  været 
Genstand  for  en  alt  andet  end  skaansom  Behandling.  Men  det  er  dog 
en  smuk,  en  malerisk  Ruin,  hvori  alt,  ikke  mindst  Nærværelsen  af 
den  stærke  gule  Emalje  og  Fraværelsen  af  den  rosa  til  Fordel  for 
en  brunligrød,  taler  om  en  høj  Alder.  Hr.  Hugo  Halberstadt  henfø- 
rer Kummen  til  Dynastiet  Ming.  Vi  er  tilbøjelige  til  at  sige  „tidlig 
Ming"  og  anser  Stykket  for  museumsværdigt  trods  al  Overlast,  det 
har  lidt. 

Heller  ikke  af  ELFENBEN  er  der  tilkonunet  mere  end  et  enkelt 
Stykke.  Det  er  et  Brystbilled  i  Relief  (indsat  i  en  Skildpadde-Daase) 
af  en  ung  Mand  med  en  mægtig  Fjerprydelse  i  sin  Hat  (Fig.  31). 

Fig.31.  Daase  af  Skildpadde  med  Portræt-Relief 
i  Elfenben  af  Jean  Cavalier.  ca.1700.  Eihv.imfi. 


JACOBYS  OLIVET.  1695  staar  der 
skrevet  indenfor  Cirklen  om  Bille- 
det, og  i  Gennemsnittet  af  Bryst- 
billedets Overarm  er  desuden  skaa- 
ret  et  velkendt  C,  som  ikke  lader 
Tvivl  tilbage  om,  at  vi  atter  her  be- 
finder os  foran  et  Arbejde  af  den 
én  Gang  berømte  Jean  Cavalier,  der 
mellem  1680  og  1707  var  virksom 
ved  næsten  alle  europæiske  Hoffer. 
Efter  vor  Erhvervelse  i  1915  af  to 
af  hans  Profilportræter  er  nærvæ- 
rende det  tredje  i  vor  Samling  og 
bliver  maaske  ikke  det  sidste. 

Af  Arbejder  i  LÆDER  er  foruden 
et  smukt  Bestik-Etui  af  rødt  Maro- 
quin  med  Haandforgyldning  (18de  Aarh.)  indkøbt  nogle  BOGBIND. 
Et  Eksemplar  af  „Nyeste  Harmonia",  København  1823,  er  indbundet 
i  engelsk  Maroquin 
og  haandforgyldt  i 
fransk  (Bozérian  d. 
Y.'s)  Stil;  ikke  desto 
mindre  er  Bindet 
dansk,  thi  paa  et 
Skilt  af  Skind  paa 
dets  Inderside  staar 
trykt  i  Guld  M.Mø/- 
ler  den  29.  April 
1824,  og  i  Rammen 
om  denne  Indskrift 
findes  anvendt  sam- 
me Stempel  som  i 
Bindets  indvendige 
Bort.  Dansk  —  af 
en  kendt  Type  —  er 
ogsaa  et  rødt  Maro- 
quinsbind  med  en 
bred  Ramme  af  Ro- 
coco- Ornamenter  i 
Guld.  Det  indehol- 
der Peder  Olrog's 
„Hellige  Taler",  Kø- 
benhavn 1769,  og 
maa  paa  det  nær- 
meste være  samti- 
digt med  Bogen. 
Dansk  er  fremdeles 
et  rigere  haandfor- 
gyldt Bind  i  rødt  Ma- 

r^rwr.ni'n    i-nori     Qi-vozkn  Fig.  32.  „Fruentimmers  Contiafay".  Bind  af  lodt  Maroquin  med 

roquin    meu    ^Spæn-  Haandforgyldning.  Danmark  ca.  1682.  Erhvervet  1916. 

der  og  ciseleret  Snit  og  bærende  sin  Bogs  Titel,  „Fruentimmers 
Contrafay"  baade  paa  For-  og  Bagside  (Fig.  32).  Den  bekendte  Bog 
er  trykt  1682  i  København,  og  ogsaa  i  dette  Tilfælde  angiver  Tryk- 
Aaret  paa  det  nærmeste  Bindets  Alder.  Ikke  enhver  indbunden  dansk 
Bog  fra  Fortiden  har  dog  sit  Bind  fra  Danmark.  Et  Eksemplar  af  „Om 
Ecteskab",  der  er  trykt  i  København  1599  (købt  ligesom  foregaaende 
paa  Auktionen  over  Vilh.  Hammershøis  Bogsamling),  er  saaledes 
næppe  indbundet 
her  i  Landet.  Dets 
Bind  er  af  Perga- 
ment med  rig  Orna- 
mentik i  brunt  Blind- 
tryk  omkring  en 
oval  Medaljon,  hvori 
et  Vers  af  Johannes' 
Evangelium  staar 
prentet  paa  Tysk,  og 
i  Rammen  læses : 
WER  AN  DEN  SON 

GLEVBET  DER 
HAT  DAS  EWIGE 
LEBEN  —  WER  AN 
DEN  SON  NICHT 

GLEVBET  DER 
WIRD  DAS  LEBEN 

NICHT  SEHEN. 
lOAiUL  Det  er  dog 
ikke  blot  Sproget 
paa  Bindet,  men  og- 
saa dets  Stil,  som 
ikke  er  dansk.  Tysk 
synes  det  imidlertid 
heller  ikke  at  være 
i  sin  Stil.  Derimod 
er  der  nogle  Be- 
mærkninger skrev- 
ne med  gammel 
Skrift  i  selve  Bogen, 
som  gør  det  ikke 
usandsynligt,  at  Bin- 
det kan  være  svensk. 

Med  Skrift,  som  utvivlsomt  stammer  fra  Tiden,  staar  der  i  en  Cirkel 
paa  et  af  Bogens  Friblade  —  besynderlig  nok  —  antegnet  disse  Ord: 
GVSTAVO  ADOLFO  REGI  IVNGITVR  MARIA  ELEONORA  ET  CO- 
RONATA  REGINA  SVECIÆ  DIE  27  NOVEMB.  STOC.  1620.  Hvor- 
ledes man  nu  end  vil  forklare  disse  Ords  Tilstedeværelse  paa  en  Bog, 
som  ellers  ikke  røber  noget  Forhold  til  Gustaf  Adolf  og  hans  Dron- 
nings Mindedag,  saa  viser  de  i  hvert  Fald,  at  Bogen  ca.  20  Aar  efter 
sin  Trykning  befandt  sig  i  Stockholm,  hvor  den  iøvrig  —  ifg.  en 
anden  Indskrift  bag  i  Bogen  —  forblev,  iiidlil  den  i  1732  solgtes  ved 


Fig.33.  Christian  I  VsHil).-!.  liiiui  al  so 
I  Centrum  /fo.sc/ii'f/if/e'ines  VaaluMi 


ilMaidciuiii  nicil  li.'slagafMalin. 
Beteoiu-t  l'i-id.   Eilnervet  101«. 

Auktion  til  en  dansk  Mand  ved  Navn  C.  Schonning.  Naturligvis  er 
der  ikke  i  det  anførte  noget  absolut  Bevis  for  at  Bindet  er  svensk, 
men  efter  Omstændighederne  er  det  ikke  usandsynligt. 

Overfor  Aarets  vigtigste  Erhvervelse  til  vor  Bogbindssamling,  et 
af  de  pompøseste  Bind,  der  hidtil  er  blevne  tilførte  denne,  staar  vi 
heldigvis  mindre  raadvilde.  Det  omslutter  Chr.  IV's  mægtige  Bibel 
fra  1633  og  er  af  sort  Maroquin  med  Hjørne-  og  Centrums-Beslag 
samt  Spænder  af  Malm  (Fig.  33).  I  Hjørnerne  ses  paa  begge  Sider  de 
fire  Evangelister  i  massivt  Relief;  Spænde -Holderne  er   formede 
som  Kerubhoveder;.  Bagsidens  Centrums-Beslag  er  en  Fremstilling 
af  Christi  Opstandelse;  Forsidens  viser  et  Vaaben,  alt  massivt,  me- 
dens Bogstaverne  WI  og  Aarstallet  1646,  henholdsvis  over  og  un- 
der Vaabenet  er  af 
klippet  Messingblik. 
1    Vaabnets    første 
Felt  ses  en  Rose,  i 
det  andet  en  Vinge, 
paa  dets  Hjelm  lige- 
ledes en  Vinge.  Det 
er  de  Rosenvinger' s 
Vaaben,    en    Slægt, 
som     gaar     tilbage 
til  1505,  da  Mogens 
Jensen,  Borgmester 
i  Helsingør,  blev  ad- 
let. Først  i  det  17de 
Aarhundred     antog 
Slægten  Navnet  Ro- 
senvinge. Den  havde 
den  Gang   en  stolt 
Række  Ahner  at  se 
tilbage  til,  af  hvilke 
flere  hævdede  Stil- 
lingen som  Borgme- 
ster i  Helsingør  og 
samtidig  var  „Toldere  ved  Øresund \  Men  en  af  Slægten  havde  ved 
at  indgaa  et  ustandsmæssigt  Ægteskab  forskertset  sit  Adelskab,  og 
1646  maatte  dette  fornyes   for  hans   Børn,  —  som  man  ser  just  i 
samme  Aar,  fra  hvilket  vor  Bibel  skriver  sig.  Efter  at  have  heddet 
snart  Jensen,  snart  Mogensen,  snart  Henriksen,  snart  Willumsen 
med  Tilnavnet  Rosenvinge,  var  en  Gren  af  Slægten  atter  naaet  til 
Navnet  Jensen,  og  Bogstaverne  W I  efterfulgte  af  Vaabenet  paa  vort 
Bind  skal  læses :  Willum  Jensen  Rosenvinge  (Raadmand  og  Borgmester 
i  Odense,  f.  1619,  d.  1684).  I  sin  Art  er  Bindet  et  Pragtstykke.  Vel  er 
Hjørnebeslagene  med  Evangelisterne  ikke  originale  Kompositioner 
thi  de  kendes  fra  samtidige  tyske  Bind  og  forekommer  ogsaa  paa 
norske  Bind  i  Sølv  fra  det  17de  Aarhundred  (saaledes  paa  et  for- 
mentligt Trondhjems-Arbejde   i  Kristianias  Kunstindustrimuseum. 
Men  de  er,  ligesom  de  øvrige  Beslag,  stort  og  fast  støbte  og  af  glim- 
rende dekorativ  Virkning  paa  det  svære,  brednarvede  sorte  Skind. 


Fig.  34.  Kande  (til  Haandvask)  af  Sølv.  Italien  eller  Spanien 
17de  Aarh.  Erhvervet  1916. 

Vi  har  meget  finere  Bind  i  vor  Samling,  men  intet  af  saa  kraftig  og 
flot  en  Effekt. 

Til  de  stærke  og  iøjnefaldende  Ting,  der  i  et  Kunstindustrimuseum 
naturligvis  ikke  bør  brede  sig  paa  Bekostning  af  de  fine  og  blufær- 
digere Ting,  men  som  af  mange  Grunde  heller  ikke  helt  kan  und- 
væres, hører  ogsaa  det  ene  af  de  to  Arbejder  i  SØLV,  det  forløbne 
Aar  har  bragt  os.  Det 
er  en  Kande  (Fig.  34), 
hvis  Korpus  har  Form 
af  en  omvendt  Klokke, 
og  som  desuden  er 
forsynet  med  et  stort 
udstaaende  Næb  og 
en  stor  spiralsvungen 
Hank.  Langs  Mund- 
randen og  fortsættende 
sig  ud  omkring  Næbet 
løber  en  forgyldt  Frise 
med  fantastiske  Dyr, 
omkring  Midien  en  — 
ligeledes  forgyldt  — 
Frise  med  Hunde,  Ha- 
rer m.  m.  Paa  den  un- 
derste Del  af  Klokken 
er  paaloddet  en  Slags 
tredelte  Hermer  med 
store  Hoveder  eller 
Masker.  Paa  Foden  ses 
Ornamenter,  der,  lige- 
som Fremstillingerne  i 
Friserne,  ikke  er  gra- 
verede, men  slaaede 
med  en  skarp  Punsel. 
Denne  Teknik  i  For- 
bindelse med  det  svære 
Sølv  i  Kanden  samt 
dennes  Form,  der  ud- 
folder sig  med  den  be- 
gyndende Baroks  Fri- 
modighed og  dog  har 
noget  klassisk  i  sin 
Fasthed  og  Fylde:  alt  dette  peger  mod  Syden,  mod  Italien  eller  Spa- 
nien. I  begge  disse  Lande  har  Kander  (til  Haandvask)  af  denne  Form 
været  brugte.  Om  deres  Alder  er  Meningerne  lidt  delte.  Af  nogle  date- 
res de  16de  Aarhundred,  af  andre  17de  Aarh.  Sagen  er  den,  at  de  i  Sti- 
len staar  paa  Grænsen  af  Renaissance  og  Barok,  men  at  man  dog  vist- 
nok kommer  Sandheden  om  deres  Alder  nærmere  ved  at  sige,  at  de 
skriver  sig  fra  det  17de  Aarhundred.  —  Det  andet  Stykke  Sølv,  vi 
har  erhvervet,  en  Kaffekande  i  Rococostil  (Fig.  35),  lader  sig  baade 
stedfæste  og  tidsbestemme  efter  sine  Stempler,  idet  den  foruden  et 


Fig.  35.  Kaffekande  at  Solv,  delvis  forgj'ldt.  med  Hank  af  Træ. 
Antwei-pen,  1770.  Erhvervet  1916. 

utydeligt  Mestermærke  bærer  Antwerpens  Bymærke  og  Aarstallet 
(17)70.  Med  sit  fine  Sammenspil  mellem  Formen  og  Ornamenterne, 
hvilke  sidste  delvis  skaber  Formen  (Tuden!),  er  Kanden  typisk  for 
Rococotiden.  Den  er  desuden  saa  fortrinlig  i  Udførelsen,  som  om 
den  kunde  være  fransk.  Ikke  destomindre  vakte  den  efter  at  være 
købt  i  Dresden  og  ankommen  til  København  vor  Mistanke,  thi  for- 
uden de  allerede  nævnte  Stempler  bar  den  i  sin  Bund  et  gothisk  E  i 
en  Oval,  som  ifølge  Rosenberg  skulde  være  et  moderne  belgisk 
Sølvmærke.  Den  skulde  altsaa  efter  dette  være  falsk.  Men  uden 
Undtagelse  talte  jo  alt  andet  for,  at  den  var  ægte !  Hvad  skulde  man 
tro?  Af  ingen  Sagkyndige,  der  saa  den,  blev  den  betvivlet,  før  de 
blev  gjorte  opmærksomme  paa  det  fatale  E's  Betydning,  og  der  var 
dem,  som  desuagtet  fastholdt  deres  første  Tro  paa  dens  Ægthed. 
Under  disse  Omstændigheder  lagde  vi  dens  Sag  i  Hænderne  paa  en 
Mand,  der  maa  betragtes  som  Højesteret,  naar  Talen  er  om  belgisk 
Sølv,  den  udmærkede  gamle  Kender  og  Kollega  af  os,  Desirée,  Di- 
rektør for  Musées  royaux  du  cinquantenaire  i  Briissel.  Vi  sendte  ham 
Fotografier  saavel  af  Kanden  selv  som  af  dens  Stempler  og  spurgte 
ham  om  hans  Mening  om  det  forvirrende  E.  Hans  Kendelse  lød  paa, 
at  Kanden  var  god  og  ægte  trods  dette,  og  da  han  senere  har  følt 
sig  foranlediget  til  yderligere  at  meddele,  at  han  i  Mellemtiden  har 
haft  Lejlighed  til  at  undersøge  flere  absolut  authentiske  Stykker,  se 
troiwant  dans  le  méme  cas  qiie  celle  de  votre  nuisée,  har  vi  omsider 
fuldt  beroligede  givet  Kanden  Adgang  til  vore  Samlinger. 

Af  SMYKKER  har  vi  kun  et  eneste  at  opvise  fra  det  forløbne  Aar, 
et  Armbaand  af  to  Rækker  forskelligfarvede  Agather,  der  er  ind- 
fattede i  fint  Guld.  Det  er  blevet  os  skænket  af  Hr.  Hof-Juvelér 
Alfred  Dragsted,  der  i  sin  Tid  har  frelst  det  fra  Smeltning,  og  som 
vistnok  med  Rette  anser  det  for  at  være  et  italiensk  Arbejde  fra 
Tiden  omkring  1830,  d.  v.  s.  fra  en  Tid,  paa  hvilken  Legenderne  om 
Agathernes  undergørende  Egenskaber  endnu  levede  og  fandt  Tiltro, 
foruden  at  deres  Anvendelighed  under  fattige  Forhold  naturligvis 
ogsaa  toges  med  i  Betragtning.  Nuomstunder  er  de  vistnok  paa  lidt 
nær  forsvundne  fra  Juvelerernes  Mat  erialkamre.  Med  Urette.  Thi  skøn- 
somt sammenstillede  i  Farverne  er  de,  som  man  kan  se  det  af  Hr. 
Dragsteds  Armbaand,  af  en  ikke  mindre  malerisk  Virkning  end  mange 
af  de  ædlere  Stene,  af  hvilke  iøvrig  kun  faa  er  repræsenterede  i 
vort  Museum.  Vi  har  endnu  den  Dag  til  Gode,  hvor  en  gammel  Dame 
af  alderstegen  og  ærværdig  Slægt  overrasker  os  med  i  al  Stilhed  at 
have  elsket  Kunstindustrimuseet  og  testamenteret  det  hele  sin  Sam- 
ling af  uvurderlige  Familje-Smykker  fra  Fortiden. 

At  Smykker  med  kostbare  Stene  nogensinde  skulde  ligefrem 
bringe  vore  Samlinger  ud  af  den  Balance,  man  naturligvis  til  en 
vis  Grad  bør  tilstræbe  mellem  de  forskellige  Afdelinger  i  et  Kunst- 
industrimuseum, naar  man  først  har  faaet  et  Grundlag  at  bygge 
paa,  derfor  er  der  næppe  nogen  Fare.  Men  man  skal  intet  for- 
sværge. Saaledes  har  Tilfældigheder  afgjort  bragt  os  i  Besiddelse 
af  uforholdsmæssig  mange  UHRE.  Vi  sigter  dermed  ikke  alene  til 
vor  usædvanlig  store  Bestand  af  skønne  gamle  Lommeuhre  (som 
bekendt  for  Størstedelen  en  Gave  fra  J.  W.  Tietcke  og  hans  Hustru, 

i  Aar  forøget  af  Hr.  H.  Nielsen  med  et  dansk  Lommeuhr  af  Sølv  og 
af  Hr.  Direktør  Winsløv  med  Skiven  af  et  gi.  Uhr),  men  ogsaa  til 
vor  betydelige  Samling  af  „Taffeluhre".  Vi  har  disse  sidste  i  Træ, 
i  Marmor  og  Bronze,  i  Rococo,  Louis  XVI-Stil  og  Empire;  vi  har 
endog  saa  mange  af  dem,  at  vi  under  vore  nuværende  Pladsforhold 
er  ude  af  Stand  til  at  anbringe  flere.  Ikke  destomindre  vilde  det  sikkert 
have  været  uforsvarligt,  om  vi  havde  givet  Afkald  paa  en  fordelagtig 
Forkøbsret,  en  gam- 
mel Dame  testamen- 
tarisk havde  efterladt 
os  til  at  købe  et  i 
hendes  Bo  beroende 
Bronzeuhr  fra  Louis 
XVI-Tiden  (Fig.  36). 
Eller  rettere  et  Uhr 
af  hvidt  Marmor  med 
Beslag  af  forgyldt 
Bronze  og  med  Pla- 
ketter fra  Sévres  i 
Wedgwoods  Stil.  Thi 
fraregnet  selve  Uhr- 
kassen  er  det  hele 
lige  fra  Fodstykket 
til  den  Vase  med 
Blomster,  som  kro- 
ner Kompositionen, 
opbygget  af  Marmor. 
Kompositionen  med 
de  lyreformede  Op- 
standere, mellem 
hvilke  Uhret  hænger, 
er  typisk  for  sin  Tid. 
Uhrets  største  Værdi 
ligger  dog  ikke  i  dets 
Bygning,  men  i  dets 
Beklædning  med  den 
forgyldte  Bronze  og 
dets  Belægning  med 
de  blaa  og  hvide  Pla- 
ketter. Heri  har  man 
en  smuk  Prøve  paa 

det  gamle  franske  Haandværks  ufravigelige  Fordringer  til  sig  selv 
i  Retning  af  Finhed  og  Elegance  i  Udførelsen.  Det  er  da  ogsaa  en 
Franskmand,  som  har  betegnet  Uhret.  Piolaine  a  Paris  staar  der 
skrevet  paa  dets  Skive.  I  Britten  s  „Old  clocks  and  watches"  (Lon- 
don, 1899),  hidtil  det  eneste  Værk  med  nogenlunde  righoldige  Re- 
gistre over  Uhrmagere  fra  Fortiden,  søger  man  ham  forgæves,  skønt 
han  dog  aabenbart  maa  have  hørt  til  de  fineste  parisiske  Uhrmagere 
paa  sin  Tid.  Derpaa  tyder  ikke  blot  Uhret  selv,  men  ogsaa  den  Om- 
stændighed, at   vi   har  fundet   hans  Navn  paa  et  beslægtet  Uhr  (af 


Fig.  30.  Ulli'  af  hvidt  Marmor  og  forgyldt  Bronze  med  Plaketter  i 

Wedgwood-Efterligning  fra  Sevres.  Udført  af  Piolaine  i  Paris,  18de 

Aarh.'s  Sluln.  Gave  fra  Ktinntindusirimu.seets  Venner,  1916. 

sort  og  hvidt  Marmor  med  forgyldt  Bronze)  i  det  franske  Garde- 
Meuble's  Besiddelse.  Det  befinder  sig  nu  i  Hotel  de  la  Monnaye  i 
Paris  og  er  afbildet  i  Dumonthier's  „Les  bronzes  du  mobilier  na- 
tional" (PL  16).  Efter  hvad  der  oplyses  her  skal  en  Gentagelse  af 
det  i  1870  være  købt  til  Palæet  i  Compiégne  for  3000  francs.  Be- 
tænker man  de  Prisstigninger,  der  er  indtraadte  siden  da  og  ikke 
mindst  paa  gamle  franske  Bronzer,  vil  man  kunne  ane,  hvad  vort 


Fig.  37.  Ovenlysgitter  af  Smedejæm.  Sydtyskland,  18de  Aarh.'s  Begyndelse.  Erhvervet  1916. 

Uhr  er  værd  i  Dag.  Dog:  det  er  en  Gave,  og  Gaver  vurderer  man 
ikke  i  Penge.  Det  faar  være  nok  at  sige,  at  Giveren,  som  er  Sel- 
skabet Kunstindustrimuseets  Venner,  ogsaa  med  denne  sin  fjerde  og 
sidste  Erhvervelse  i  1916  til  Museet  har  beriget  dette  med  et  Stykke 
af  virkelig  europæisk  Rang. 

Kun  ganske  undtagelsesvis  nævner  vi  i  vore  Aarsberetninger  de 
Priser,  for  hvilke  vore  Indkøb  er  gjorte.  Paa  det  Kvalitets-Niveau, 
paa  hvilket  vi  helst  bevæger  os,  er  Priserne  høje,  og  det  kan  selv- 
følgelig ikke  være  vor  Opgave  at  vejlede  de  Handlende  yderligere 
i  en  Retning,  i  hvilken   de  kun  altfor  vel  forstaar  at  finde  Vejen 

selv.  Fristende  kaii  det  derimod  stundom  være  at  vise  dem,  hvilke 
udmærkede  Sager  man  paa  enkelte  Omraader  endnu  kan  købe  bil- 
ligt, naar  man  køber  dem  i  Udlandet  og  kender  de  rette  Steder.  Et 
af  disse  Omraader  er  SMEDEJÆRNET,  og  et  godt  Eksempel  paa  det 
antydede  Forhold  er  et  stort  sydtysk  Ovenlysgitter  fra  det  18de 
Aarhundreds  Begyndelse,  vi  i  Foraaret  1916  erhvervede  paa  en  Rejse 
i  Tyskland.  Hvorledes  det  ser  ud,  vil  fremgaa  tilstrækkeligt  af  vor 
Afbildning  (Fig.  37).  Her  skal  vi  blot  bemærke,  at  det  trods  sin  Stør- 
relse (1  M.  24  X  1  M.  43),  trods  sin  Rigdom  og  gode  Bevaring,  der 
kun  har  krævet  en  ganske  let  Restaurering,  er  købt  for  ca.  300  Kr., 
Det  er  omtrent  en  Fjerdedel  af,  hvad  det  nu  vilde  koste  at  udføre, 
hvis  ellers  nogen  turde  indlade  sig  derpaa. 

Ogsaa  gamle  TEXTILSAGER  kan  endnu  lejlighedsvis  købes  billigt. 
Venner  af  Museet  skaffer  os  dem  dog  allerbilligst,  naar  de  foræreros 
dem,  hvad  der  hyppigt  sker.  Som  Gaver  har  vi  saaledes  fra  dette 
omfattende  Omraade  modtaget :  Af  Hr.  Museumsdirektør  Mario  Krohn 
et  Lommetørklæde,  der  er  trukket  i  Tull,  en  milanesisk  Knipling  og 
to  tønderske  Kniplingskraver.  Af  Fru  Gehejmeetatsraadinde  Vett  et 
stort  Tørklæde,  der  ligeledes  er  trukket  i  Tull.  Af  Fru  Fanny  Niel- 
sen et  i  fin  og  flerfarvet  Uld  broderet  Pudetræk  fra  det  17de  Aarhun- 
dred  og  i  de  samtidige  flamske  Vævningers  Stil.  Af  Fru  Madsen  Lind 
et  gammelt  dansk  Broderi  i  udtrukket  og  „stoppet"  Lærred.  Af  Fru 
Overlæge  A.  S.  Poulsen,  f.  Balle,  ved  Frk.  Helga  Poulsen  en  Daabs- 
kjole  med  hvidt  Silkebroderi  paa  rødt  Silkestof.  Den  har  tilhørt  Fru 
Poulsens  Moder,  Fru  Johanne  Balle,  f.  Amnitzbøll,  der  havde  den  i 
Arv  efter  sin  Moder;  efter  Stilen  at  dømme  maa  den  være  fra  ca. 
1780  og  er  uden  Tvivl  syet  i  Danmark.  Et  sandt  Pragtstykke  i  sin 
Art  er  en  broderet  kinesisk  Mandarinkaabe,  som  er  os  skænket  af 
Hr.  Etatsraad  Emil  Gliickstadt  Den  er  syet  paa  lyserødt  Silkestof 
med  Silker  i  alle  Farver,  som  overalt  er  konturerede  med  Guldtraad 
og  tegner  sig  mod  tæt-mønstrede  forskellige  Guldgrunde.  Saa  meget 
Guld  er  der  anvendt  i  Kaaben,  at  man  vanskelig  forstaar,  at  nogen 
for  sin  Fornøjelse  har  baaret  dens  uhyre  Vægt.  Den  synes  da  ogsaa 
ganske  ubrugt.  Ikke  ét  af  dens  Sting,  der  er  talløse  som  Sandkorn, 
er  sprunget. 

I  Sammenligning  hermed  er  en  Række  Guldtrækkerier  og  andre 
Possementmagerarbejder,  vi  har  faaet  forærede,  ret  fattige  at  se  til. 
Det  er  danske  Mesterstykker,  som  Possementmagerlauget  i  Køben- 
havn har  bevaret  gennem  Tiderne,  og  som  det  nu  har  overdraget 
til  Museet,  efter  at  dette  i  en  Aarrække  har  huset  dem  som  Depo- 
situm. Samlingen  bestaar  af  32  Stykker.  Deraf  er  de  ældste  fra  1732, 
de  yngste  fra  1847.  Til  hvert  enkelt  Stykke  er  knyttet  dets  Mesters 
Navn  og  Aaret,  hvori  Mesterstykket  er  udført,  og  paa  dem  alle  sid- 
der Possementmagerlaugets  smukke  gamle  Segl.  Naar  man  ikke 
netop  sammenligner  dem  med  en  kinesisk  Mandarinkaabe  af  særlig 
rig  Natur,  er  de  forresten  slet  ikke  saa  fattige,  i  hvert  Fald  ikke  i 
Forhold  til  Nutidens  nøjsomme  Possementer.  De  er  gjorte  af  fine 
Materialer,  der  er  anvendte  med  den  fine  Smag  for  det  enkle  og 
gediegne,  som  er  dansk  den  Dag  i  Dag. 

Mod  disse  anseelige  Gaver  fra  Textilkunslens  omfattende  Om- 


42  DET  DANSKE  KUNSTINDUSTRIMUSEUM 

raade  vejer  vore  egne  seneste  Erhvervelser  fra  samme  ikke  stort. 
Indkøbt  er  af  Kniplinger  kun  to  tønderske  og  et  Stykke  Binche, 
medens  en  venetiansk  „point  de  Rose"  er  kommen  i  vor  Besiddelse 
ved  et  Bytte  med  Dansk  Folkemuseum.  Af  Broderier  har  der  kun 
tilbudt  sig  et  enkelt,  formentlig  et  Stykke  af  et  Senge-Omhæng,  der 
skriver  sig  fra  Ludvig  XVI's  Tid  og  Land  og  er  „tambureret"  med 
flerfarvet  Silke  paa  et  creme-gult  Silkestof;  af  gamle  vævede  Stof- 
fer seks  anseelige  Stykker  Silke  af  fransk  Oprindelse,  et  enkelt 
Stykke  af  spansk  og  endelig  to  ensartede  Stykker,  der  baade  med 
Hensyn  til  Alder  og  Herkomst  foreløbig  maa  betegnes  som  ubekendte. 

Tilbage  staar  endnu  kun  at  omtale  vor  Tilgang  i  1916  af  MO- 
DERNE DANSKE  ARBEJDER.  Efter  Sædvane  skal  vi  afholde  os 
fra  at  udtale  os  nærmere  om  dem;  at  de  er  købte  af  Museet,  eller 
at  dette  har  ladet  sig  dem  skænke  maa  være  tilstrækkeligt  som  Ud- 
tryk for  vor  Beundring  eller  Agtelse  for  dem.  Vi  nævner  først  et 
Par  plastiske  Arbejder,  nemlig  en  Papegøie  i  patineret  Bronze  af 
Siegfried  Wagner  og  en  Statuette  af  en  Moder,  der  kryster  og  kys- 
ser sit  Barn,  ogsaa  i  Bronze  (uden  Patinering),  ai  Kai  Nielsen,  endelig 
et  Relief  i  Stentøj,  forestillende  Agnete  og  Havmanden  og  udført  af 
Hansen-Jacobsen.  Med  den  nævnte  Figur-Statuette  i  Bronze  mener 
vi  at  have  sat  en  Konsekvens  i  Stedet  for  en  manglende  Konsekvens 
i  Kunstindustrimuseernes  sædvanlige  Holdning  overfor  Spørgsmaalet 
om  at  samle  paa  figurlig  Plastik  (i  lille  Maalestok  naturligvis)  af  euro- 
pæisk Herkomst.  Vi  siger  udtrykkelig:  af  europæisk.  Thi  naar  Talen 
er  om  Kina  eller  Japan,  nægter  intet  Kunstindustrimuseum  sig  en 
Gud  eller  Helgen  i  Bronze  eller  Træ.  For  Europas  Vedkommende 
nægter  de  sig  heller  ikke  Figurer  i  Elfenben,  Biscuit,  Porcellæn  el- 
ler Stentøj.  Derimod  forbyder  en  Fordom  dem  som  Regel  at  er- 
hverve Figurer  i  Bronze,  skønt  de  uden  Tøven  køber  Dyr  i  Bronze 
baade  fra  Japan  og  Europa.  Det  er  denne  Fordom,  vi  har  ment  at 
burde  aflægge  paa  et  Tidspunkt,  hvor  flere  af  de  yngre  danske  Bil- 
ledhuggere har  naaet  et  saadant  Mesterskab  i  Bronzens  Behand- 
ling, at  de  alene  som  Bronzeteknikere  har  Krav  paa  at  være  repræ- 
senterede i  et  Museum  med  overvejende  praktiske  Formaal. 

Af  den  kgl.  Porcellænsfabriks  nye  graalige  Porcellæn,  dekoreret 
under  Glasur  i  blaat,  har  Hr.  Direktør  Dalgas  foræret  os  en  Skaal 
af  Olaf  Jensen.  Med  sædvanlig  Rundhaandethed  tillod  Herm.  A. 
Kåhler  os  paa  Udstillingen  af  Sv.  Hammershøis  Arbejder  at  udtage, 
hvad  vi  maatte  ønske  som  Gaver  til  Museet,  ialt  6  Stykker,  og  ved 
samme  Lejlighed  erhvervede  vi  en  forgyldt  Ramme  af  Vald.  Kleis 
efter  Udkast  af  Sv.  Hammershøi  og  indfattende  en  dekorativ  Teg- 
ning af  denne  selv.  Overfor  et  Par  kvindelige  Haandarbejder  tør  vi 
maaske  sluttelig  gøre  et  lille  Brud  paa  vor  ovenfor  antydede  Sæd- 
vane m.  H.  t.  ikke  at  komplimentere  de  moderne  danske  Arbejder, 
der  erhverves  til  Museet.  Det  ene  er  en  „punto  in  aria",  en  syet 
Knipling,  af  Fru  Helga  Tegner,  udført  efter  Udkast  af  hendes  Mand. 
Den  er  et  Vidunder  af  fast  og  fortrinlig  Syning.  Det  andet  er  en 
„Guldbold",  som  er  tegnet  af  Frk.  Ellen  Ottesen,  syet  af  Frk.  E.  Garde 
og  foræret  os  af  afd.  Hofjuvelér  Frants  Dragsted.  Ogsaa  den  er  i  sin 
Syning,  med  Guldtraad  og  lidt  lilla  Silke  paa  rød  Silke,  et  Vidunder 

af  fuldkommen  Teknik.  Mærkeligere  er  det  dog,  at  den  snarere  synes 
drømt  end  syet,  og  at  den  er  drømt  med  en  saa  uskyldig  og  dog 
levende  Bevidsthed  om  middelalderlig  Stil,  at  ingen,  der  én  Gang 
har  set  den,  vil  kunne  læse  Viserne  om  „Elverskud''  eller  om  „Iver, 
Jarlens  Søn"  eller  om  „Ung  Sveidar  og  tænke  sig  Visernes  „Guld- 
bold"  i  anden  Skikkelse  end  dens.  Næsten  genialt  er  her  et  Stykke 
af  Middelalderen  gættet  og  fremmanet,  —  ja,  saa  stor  er  den  poe- 
tiske Magt  i  den  lille  Ting,  at  den  ligesom  laaner  den  nordiske 
Folkevise  en  ny  og  eventyrligere  Glans.  Skulde  nogen  tro,  det  er 
en  Overdrivelse,  kan  han  jo  komme  selv  og  se. 

....  Thi  til  en  Bold  finder  vi  vel  endnu  en  Plads  i  Lyset,  medens 
Størstedelen  af  Aarets  andre  Erhvervelser  maa  vandre  ind  til  Ma- 
gasiner og  Mørke  og  indtil  videre  nøjes  med  at  leve  i  nærværende 
Aarsberetning. 

B.  BIBLIOTHEKET. 
(Meddelt  af  Bibliotheksassistent  M.  Weber). 

Til  Bibliothekets  Forøgelse  er  der  i  det  forløbne  Aar  anvendt 
3665  Kr.,  og  indkommet  adskillige  Gaver,  Bogsamlingen  talte  ved 
Aarsskiftet  5923  Værker  med  6840  Bind  (mod  5694  Værker  med  6586 
Bind  ved  samme  Tid  ifjor).  Billedsamlingen  blev  forøget  med  817 
Blade  paa  210  Kartoner. 

Af  ny  udenlandsk  Litteratur,  hvoraf  der  i  1916  fremkom  en  hel 
Del  mere  end  i  de  to  foregaaende  Krigsaar,  har  Bibliotheket  efter 
Sædvane  fortrinsvis  erhvervet  de  store  og  kostbare  Værker,  som 
dets  Besøgende  ikke  tør  forudsættes  at  kunne  magte  med  egne  Mid- 
ler. Samtidig  har  det  dog  i  det  sidste  Aar,  ligesom  i  det  foregaaende, 
benyttet  en  større  Del  af  sit  Budget  til  Indkøb  af  ældre  Værker  og 
Blade,  som  det  ikke  tidligere  har  haft  Lejlighed  til  at  erhverve.  Dets 
smukke  Samling  af  gamle  Skrivebøger  er  saaledes  bleven  godt  sup- 
pleret (blandt  andet  med  det  pragtfulde  Bind  Initialer  af  Brødrene 
de  Bry  fra  ca.  1600),  ogsaa  Ornamentstiksamlingen  er  bleven  ret 
betydelig  forøget,  medens  Samlingen  af  „Danske  Kunstneres  deko- 
rative Tegninger"  kun  er  bleven  suppleret  med  4  Tegninger  til  de- 
korative Arbejder  af  Th.  Philipsen  og  33  Tegninger  af  afdøde  Bil- 
ledhugger C.  Peters.  De  sidstnævnte  Tegninger  (til  Keramik,  Elfen- 
bens- og  Guldsmedearbejder)  er  tilligemed  17  Fotografier  efter  Ar- 
bejder af  samme  Kunstner  skænkede  af  Hr.  cand.  jur.  C.  Westrup. 

Bøger  og  Blade  er  desuden  skænkede  til  Bibliotheket  af  Hr.  Ma- 
gister O.  Andrup,  Hr.  Redaktør  Otto  Asmussen,  Hr.  Museumsdirek- 
tør Gaetano  Ballardini  (Faenza),  Hr.  stud.  med.  Henning  Brochner, 
Hr.  Overintendent  Dr.  John  Bottiger  (Stockholm),  Hr.  Direktør  Benny 
Dessau,  Hr.  Hofjuvelér  Dragsted,  Hr.  Magnus  Eidem  (Goteborg),  Hr. 
Arkitekt  Knud  V.  Engelhardt,  Hr.  Antikvitetshandler  Feldthusen,  Hr. 
Maler  Paul  Fischer,  Hr.  Museumsdirektør  Frauberger  (Diisseldorf), 
Gyldendalske  Boghandel,  Hr.  Direktør  Emil  Hannover,  Hr.  Professor 
H.  I.  Hannover,  Hr.  Museumsinspektør  V.  Holck,  Hr.  Dr.  Fr.  V.  Holm 
(New  York),  Hr.  Architekt  P.  V.  Jensen  Klint,  Hr.  Museumsdirektør 
Mario  Krohn,  Hr.  Fotograf  A.  Lindegaard,  Hr.  Antikvitetshandler 
Marcus,  Hr.  Direktør  Møller-Jensen,  Hr.  Direktør  Nielsen-Kolding, 


44  DET  DANSKE  KUNSTINDUSTRIMUSEUM 

Hr.  L.  Chr.  Nielsen  (Svendborg),  Hr.  Museumsdirektør  Axel  Nilsson 
(Goteborg),  Hr.  Professor  C.  Nyrop,  Hr.  Grosserer  M.  Philipsen,  Hr. 
Museumsdirektør  Sauermann  (Flensborg),  Hr.  Snedkermester  Carl 
Smith,  Hr.  Professor  Rich.  Stettiner  (Hamborg),  Hr.  Maler  Jørgen 
Storck,  Hr.  Bogtrykker  Martins  Truelsen,  Hr.  Heinrich  Waldes  (Prag), 
Hr.  Docent  V.  Wanscher,  Hr.  Overretssagfører  J.  Werner. 

Fremdeles  har  vi  faaet  tilsendt  Kataloger,  Tidsskrifter,  Aarsskrif- 
ter  m.  m.  fra  følgende  Byers  Museer  og  andre  Institutioner: 

Berlin,  Bern,  Christiania,  Cincinnati,  Crefeld,  Dresden,  Diissel- 
dorf,  Faenza,  Graz,  Hamborg,  Haarlem,  Kristianstad,  Leipzig,  Lon- 
don, Liibeck,  Malmo,  Odense,  Prag,  Randers,  Stockholm,  Stuttgart, 
Trondhjem,  Washington  og  Ziirich. 

Endvidere  fra:  „Kunstakademiet",  „Det  kgl.  Bibliothek'',  „Stats- 
bibliotheket  i  Aarhus",  „Statens  Museum  for  Kunst",  „Nationalmu- 
seets n.  Afd.",  „Ny  Carlsberg  Glyptothek",  „Dansk  Skolemuseum", 
„Handarbetets  Vanner",  „Svenska  Slojdforeningen",  „Kulturhisto- 
riska  Foreningen  f.  Sodra  Sverige",  „Industriforeningen",  „Akade- 
misk Arkitektforening",  „Foreningen  af  3.  Dec",  „Bedre  Byggeskik", 
„Foreningen  for  Boghaandværk",  „Foreningen  til  Hovedstadens  For- 
skønnelse", „Københavns  Bogtrykkerforening",  „Bogbinderlauget", 
„Malerlauget",  „Fagskolen  f.  Haandværkere  og  mindre  Industridri- 
vende", „Tegne-  og  Kunstindustriskolen  f.  Kvinder",  „Skolen  for 
dansk  Kunsthaandværk"  og  „Frederiksberg  tekniske  Skole". 

Endelig  maa  nævnes  en  Række  interessante  Laugsprotokoller  og 
Regnskaber,  skænkede  til  Bibliotheket  af  „Possementmagerlauget". 

For  alle  disse  Gaver  til  Bibliotheket  bringer  Museet  herved  Gi- 
verne sin  bedste  Tak. 

n.  UDSTILLINGSVIRKSOMHEDEN. 

Om  vi  var  blevne  vort  Forsæt  tro,  saaledes  som  vi  fremsatte  det 
i  vor  forrige  Aarsberetning,  havde  vi  i  1916  ikke  afholdt  nogen  Ud- 
stilling. Vort  Udstillingslokale  er  den  sidste  Ressource  for  vore  be- 
trængte Samlinger,  og  under  normale  Forhold  vilde  vi  have  ind- 
draget det  til  Fordel  for  disse.  Men  Krigen  har,  som  alle  véd,  efter- 
haanden  kostbargjort  selv  de  almindeligste  Materialer  saasom  Træ 
og  Glas,  og  under  disse  Omstændigheder  afstod  vi  fra  den  uforholds- 
mæssige Bekostning,  det  i  Øjeblikket  vilde  have  medført,  at  udstyre 
vort  Udstillingslokale  med  nye  Montrer  m.  m.  Udstillingsvirksom- 
heden kunde  derefter  gaa  sin  vante  Gang  for  saa  vidt,  som  der  lev- 
nedes os  Tid  til  den.  Atter  i  det  forløbne  Aar  har  det  været  os  be- 
lejligt at  kunne  overlade  Initiativet  til  og  Ordningen  af  en  og  anden 
Udstilling  til  den  eller  dem,  der  ønskede  den  afholdt. 

Vi  begyndte  dog  Aaret  med  en  Udstilling,  som  vi  selv  foranstal- 
tede i  det  Øjemed  at  bringe  vor  hengemte  Textilsamling  i  Erindring. 
Den  omfatter  bl.  a.  en  stor  Række  smukke  Eksempler  paa  Almue- 
Arbejder  fra  mange  Lande,  og  det  var  et  Udvalg  heraf  som  blev  frem- 
hængt. Tanken  viste  sig  at  være  frugtbar;  thi  aldrig  er  der  paa  no- 
gen af  vore  Udstillinger  blevet  studeret  og  tegnet  saa  meget,  som  paa 
denne.  Da  den  maatte  vige  Pladsen  for  en  anden  Udstilling,  vi  havde 

lovet  Husly,  var  endnu  mange  af  de  Studerende  midt  i  deres  Arbejde. 
Efter  Afbrydelsen  ophængte  vi  den  derfor  atter.  Men  heller  ikke 
dette  forslog.  Da  vi  paa  Ny  maatte  tage  den  ned,  maatte  den  frem 
en  Gang  endnu  og  blev  saa  hængende  det  meste  af  Sommeren,  be- 
standig stærkt  besøgt. 

Den  ene  af  de  Udstillinger,  der  foraarsagede  Afbrydelsen,  var  en 
Fremvisning  i  Marts  Maaned  af  Fotografier  efter  moderne  hollandsk 
Kunsthaandværk,  medbragte  af  den  bekendte  hollandske  Arkitekt 
Berlage  som  en  Del  af  Illustrationsstoffet  til  de  Foredrag,  han  holdt 
paa  Charlottenborg.  Den  anden  Afbrydelse  foraarsagedes  ved  en  Ud- 
stilling af  Foreningen  Bedre  Byggeskik,  der  ved  denne  Lejlighed 
vilde  slaa  til  Lyd  for  sin  gode  Sag  og  benyttede  Lejligheden  for- 
trinligt. Pressen  viste  Udstillingen  en  mere  end  almindelig  Interesse, 
og  de  Besøgendes  Antal  blev  derfor  usædvanlig  stort. 

higen  Udstillinger  viser  Pressen  dog  saa  stor  en  Opmærksomhed, 
som  dem,  den  foranstalter  selv.  Af  den  Grund  var  der  til  den  af  „Po- 
litiken" under  Medvirkning  af  de  to  Arkitektforeninger  etablerede 
Udstilling  af  Konkurrence-Udkast  til  Feriehuse  om  mulig  en  endnu 
stærkere  Tilstrømning  end  til  den  foregaaende.  En  Artikel  eller  No- 
tits hver  eneste  Dag  i  et  Blad  om  en  Udstilling  i  al  den  Tid,  den  er 
aaben,  undlader  selvfølgelig  ikke  at  gøre  sin  Virkning.  Det  var  at 
ønske,  at  Pressen  vilde  skænke  ethvert  sundt  Udstillingsforetagende 
blot  en  Brøkdel  af  den  samme  Opmærksomhed,  den  i  dette  og  an- 
dre Tilfælde  har  vist  sit  eget. 

Altfor  upaaagtet  fra  dens  Side  forblev  f .  Eks.  den  sidste  af  Aarets 
Udstillinger,  en  samlet  Oversigt  over  Sv.  Hammershøis  dekorative 
Arbejder.  Den  var  kun  jævnt  besøgt  og  havde  dog  fortjent  at  ses  af 
mange.  Thi  for  første  Gang  fik  man  her  et  Overblik  over  en  Kunst- 
ner, der  ud  fra  Bindesbølls  Veje  har  banet  sig  sin  egen  Sti  og  ad 
den  er  naaet  frem  til  at  finde  sin  egen  Form.  Bedst  egner  denne 
Form  sig  vel  nok  for  Leret;  i  hvert  Fald  var  det  centrale  paa  Ud- 
stillingen ubetinget  de  Vaser,  Krukker  m.  m.,  som  Herm.  A.  Kåhler 
med  overlegen  Dygtighed  udfører  efter  Hammershøis  Modeller,  Men 
ogsaa  mellem  Sølvarbejderne,  som  efter  hans  Tegninger  udføres  af 
Holger  Kyster  i  Kolding,  var  der  meget  seværdige  Ting. 

III.  SKOLEVIRKSOMHEDEN. 

(Meddelt  af  Skolens  Leder,  Professor  Hans  Tegner). 

Skolen  har  ført  sin  Undervisning  videre  paa  sædvanlig  Maade  med 
Frihaandstegning,  Fagtegning,  Øvelser  i  Dekoration  og  Opgaver  af 
forskellig  Art.  Den  har  imidlertid,  desværre,  ikke  været  uberørt  af 
Tidens  unormale  Tilstande.  Sikringsstyrkens  Indkaldelse  og  dernæst 
den  almindelige  Mangel  paa  Arbejdskraft,  som  har  hidført  et  usæd- 
vanligt stort  Overarbejde  rundt  om  paa  Værkstederne,  har  kunnet 
spores  paa  Skolen.  Af  denne  Grund  har  der  været  flere  tvungne  For- 
sømmelser end  ønskeligt.  Dog  har  Interessen  for  Arbejdet  paa  Sko- 
len, fra  Elevernes  Side,  ikke  været  mindre  end  tidligere. 

Elevantallet  har  i  Skoleaarets  sidste  Kvartal  ifjor  været:  18,  og 
er  i  Skolens  første  Semester  iaar :  21  Mestre,  Svende  og  Lærlinge. 

IV.  FORSKELLIGE  MEDDELELSER. 

Et  meget  føleligt  Tab  led  Museet  i  det  for- 
løbne Aar,  idet  det  i  April  Maaned  mistede 
en  af  sine  ældste  Velgørere  og  Venner,  Etats- 
raad  J.  S.  Salomonsen.  Det  var  ham,  der  i 
sin  Tid  købte  den  Winding'ske  Samling  og 
skænkede  den  til  Museet,  ogsaa  ham,  der  med 
Glæde  tillod  dens  Overgang  til  det  kgl.  Bibli- 
othek  paa  et  Tidspunkt,  hvor  vi  ikke  længere 
behøvede  den  som  Tiltrækning  og  derfor  fandt 
det  rimeligt  at  imødekomme  Bibliothekets 
Ønske  om  at  besidde  den.  Den  indbragte  os 
Etatsraadj.  s.  Salomonsen.  ^or  Reservefoud  paa  20,000  Kroner,  som  vi 
altsaa  indirekte  skylder  den  Afdøde.  Men  vi 
skylder  ham  meget  mere.  Lige  fra  Museets  første  Tid  støttede  han 
det  gerne  med  sine  Midler,  og  af  større  Erhvervelser  fra  dets  første 
Aar  er  der  ikke  mange,  til  hvilke  han  ikke  har  ydet  sit  Bidrag.  Han 
følte  sig  selvskreven  til  at  gaa  i  Spidsen,  da  det  gjaldt  Indsamlingen 
til  Frohnes  Auktion,  og  han  fordoblede  sit  Bidrag,  da  det  ved  samme 
Lejlighed  gjaldt  om  at  sikre  den  Ahlefeldt'ske  Kiste  for  Landet.  Og 
langt  fra  at  blive  træt  af  at  give  blev  han  bestandig  mere  generøs. 
Efter  at  Selskabet  Kunstindustrimuseets  Venner  var  blevet  samlet 
og  straks  havde  optaget  ham  til  Æresmedlem,  stiftede  han  det  Min- 
delegat, der  bærer  hans  og  hans  Hustrus  Navn.  Dermed  følte  han 
sig  dog  ingenlunde  færdig  med  Museet;  Gang  efter  Gang  rakte  han 
os  sin  gavmilde  Haand,  naar  der  herhjemme  eller  i  Udlandet  fore- 
stod en  Auktion  af  Betydning.  Han  havde  endog  den  sjældne  Egen- 
skab, at  man  ikke  behøvede  at  bede  ham  om  en  Haandsrækning. 
„Trænger  De  til  Penge,"  kunde  han  spørge  med  et  saa  venligt  Smil, 
at  man  uden  Undseelse  kunde  svare  ja  Tak.  I  Aarenes  Løb  blev  det 
en  Kapital,  han  ofrede  Museet.  Mange  af  vore  smukkeste  Erhverv- 
elser fra  de  sidste  Aar,  navnlig  mange  af  Tingene  i  vor  italienske 
Renaissance-Sal,  skyldes  ham  og  vil  til  sene  Slægter  vidne  om,  hvil- 
ken Ven  han  var  af  Museets  Virksomhed.  Endog  udover  Døden  rakte 
hans  Venskab.  Testamentarisk  har  han  bestemt,  at  10,000  Kr.  af 
hans  Bo  skal  udredes  til  et  nyt  Legat  for  Museet  med  Raadighed 
for  dette  til  fri  Anvendelse  af  Renterne. 

Saalænge  Kunstindustrimuseet  bestaar,  vil  saaledes  hans  Minde 
være  befæstet  i  Museet.  Men  for  os,  der  har  kendt  ham,  er  dette 
ikke  nok.  Vi  skylder  ham  at  vidne  til  Eftertiden,  at  det  Savn,  vi 
føler  ved  hans  Død,  gælder  ikke  blot  hans  Gavmildhed,  men  hans 
Personlighed.  Det  var  umuligt  ikke  at  komme  til  at  holde  af  denne 
Mand,  hvis  største  Glæde  det  var  at  give,  og  som  forstod  at  give 
paa  en  saadan  Maade,  at  det  var  en  udelt  Glæde  at  tage,  hvad  han 

gav. 

* 

I  Sammensætningen  af  Museets  Bestyrelse  er  der  i  1916  sket  en 
Forandring,  idet  Undervisningsministeriet  har  beskikket  Hr.  Direk- 

tør  Bernhard  Olsen  til  sin  Delegerede  i  Stedet  for  Hr.  Direktør,  Dr. 
Sophus  Muller,  der  havde  ønsket  sig  fritaget  for  sit  Hverv. 


I  den  sidst  forløbne  Del  af  det  gamle  Aar  har  Selskabet  Kunst- 
industrimuseeis Venner  vokset  sig  større,  end  vi  nogensinde  havde 
ventet  eller  haabet.  Vi  regnede  i  sin  Tid  70  Medlemmer  som  et  Maxi- 
mum,  hvorefter  vi  turde  stræbe.  I  det  Øjeblik,  hvor  disse  Linjer  skri- 
ves, tæller  Selskabet  lige  100  Medlemmer.  Den  store  Tilgang  i  den 
sidste  Tid  skyldes  særlig  en  energisk  Agitation  af  et  enkelt  Medlem, 
som  vi  maaske  ikke  her  tør  nævne  ved  Navn,  men  som  dog  bør  kunne 
se  med  sort  paa  hvidt,  at  vi  med  Tak  gengælder  hans  ivrige  hiter- 
esse  for  Museet. 


Paa  vort  Regnskab  vil  man  finde  opført  nogle  Pengegaver,  som 
uden  videre  Betingelser  er  ydede  Museet  i  det  forløbne  Aar  til  Hjælp 
for  den  af  Forholdene  fordyrede  Drift.  Giverne,  d'Hrr.  Etatsraad 
Martin  Dessau,  Grosserer  Jacob  Melchior  og  Landstingsmand,  Gros- 
serer Holger  Petersen,  bringer  vi  herved  vor  bedste  Tak  for  deres 
Offervillighed. 


Under  Skandinavisk  Museumsf orbunds  konstituerende  Møde  i  Kø- 
benhavn i  September  1915  havde  vi,  som  man  vil  erindre,  med  Bi- 
drag mange  Steder  fra  foranstaltet  en  Udstilling  af  Antikvitetsfor- 
falskninger.  Udstillingen  var  ledsaget  af  en  Katalog,  i  hvilken  vi 
bebudede,  at  vi  senere  vilde  udsende  et  Tillæg  med  Gengivelser  af 
de  notableste  Stykker  paa  Udstillingen.  Med  Tilskud  fra  det  Bernh. 
Hertz'ske  Legat  er  dette  Tillæg,  omfattende  33  Lystryk  i  en  Mappe, 
i  det  forløbne  Aar  blevet  færdigt  og  omsendt  i  Fortrolighed  til  Med- 
lemmerne af  Skandinavisk  Museumsforbund. 


I  samme  Lokale,  i  hvilket  den  nævnte  Udstilling  af  Forfalsknin- 
ger fandt  Sted,  er  senere  Museets  egen  Samling  af  Forfalskninger 
bleven  fast  installeret.  Den  tæller  for  Tiden  ca.  100  Stykker  i  Sølv, 
Tin,  Bronze,  Emalje,  Glas,  Fayence,  Porcellæn  osv.  Medens  vi  selv- 
følgelig af  al  Evne  søger  at  undgaa  en  ufrivillig  Forøgelse  af  denne 
Samling  for  Museets  Midler,  hænder  det,  at  vi  frivillig  køber  et  og 
andet  Stykke  til  den,  naar  det  synes  os  at  være  tilstrækkelig  farligt 
som  Falsum  og  kan  faas  for  billigt  Køb.  Hellere  lader  vi  os  dog  Bi- 
drag til  Samlingen  skænke,  og  den  har  netop  senest  modtaget  Gaver 
af  Betydning.  For  det  første  en  Rytterstatuette  af  Terracotta,  som 
foregiver  at  være  et  af  de  kinesiske  Gravfund  fra  Tang-Tiden.  Der- 
næst tre  primitive  middelalderlige  italienske  Fayencer,  der  tilhørte 
den  Beckerath'ske  Samling  i  Berlin  og  af  dens  Ejer  ansaas  for  ægte, 
men  som  inden  Samlingens  Bort-Auktionering  udskiltes  som  falske 
og  efter  Auktionen  foræredes  os  af  den  afdøde  Samlers  Efterladte. 

Endelig  en  Boucquetiére  af  københavnsk  Porcellæn  med  falske  Hanke 
i  Form  af  Kvindehermer.  Det  sidstnævnte  Stykke,  som  vi  for  nogle 
Aar  tilbage  i  rette  Tid  fik  Museet  i  Hamborg  forhindret  i  at  købe, 
og  som  iøvrigt  har  en  lang  Historie,  der  allerede  én  Gang  er  berettet 
(se  „Tilskueren"  1912,  p.  579  f.  f.)  har  ført  en  omtumlet  Skæbne  ude 
omkring  i  Europa,  inden  det  endelig  havnede  hos  os.  Med  ikke  ringe 
Offer  er  det  blevet  os  skænket  af  en  af  vore  Venner  i  Erkendelse 
af  dets  Betydning  netop  paa  københavnsk  Grund. 

Vor  Samling  af  Forfalskninger  er  ikke  offentlig  tilgængelig.  Men 
Adgangen  er  efter  forudgaaet  Aftale  aaben  for  enhver,  der  kan  give 
gode  Grunde  for  at  ville  se  den.  Dens  Navn  er:  Kunstindustrimu- 
seets Samling  af  Forfalskninger  og  andet  Studiemateriale. 


Ved  „andet  Studiemateriale"  forstaaes  i  denne  Sammenhæng  sær- 
lig Brudstykker  af  authentiske  gamle  Ting,  som  man  ikke  kan  give 
Plads  i  selve  Museet,  men  som  dog  under  visse  Forhold  kan  faa  stor 
Betydning.  Skærver  af  Fayence,  Porcellæn,  Glas  lader  sig  f.  Eks. 
lettere  analysere  end  hele  Ting  af  de  samme  Stoffer.  Vi  omtalte  i 
vor  Aarsberetning  ifjor,  at  vi  til  vor  Samling  af  saadant  Studiema- 
teriale havde  faaet  skænket  et  Udvalg  af  Skaar  af  de  venetianske 
Glas,  der  i  Aarhundredernes  Løb  er  gaaede  til  Grunde  paa  Rosenborg. 
Efter  at  vi  —  med  god  Bistand  af  Hr.  Thor  Kielland  fra  Stavanger 
—  har  været  Nationalmuseets  2den  Afdeling  behjælpelige  med  at  be- 
stemme flere  Hundreder  af  dets  Skærver  af  Fayence  m.  m.,  som  er 
fundne  ved  Udgravninger  i  København,  har  nævnte  Museum  efter 
vor  Anmodning  deponeret  et  Udvalg  af  disse  Jordfund  i  vor  Sam- 
ling og  dermed  ydet  et  anseeligt  Bidrag  til  dens  Interesse. 


I  den  omtalte  Hr.  Thor  Kielland  fra  Stavanger  har  Museet  i  det 
svundne  Aar  haft  sin  første  Volontør.  Hr.  Kielland  opholdt  sig  i  ca. 
5  Maaneder  i  København  for  at  studere  under  Museets  Vejledning. 


Efter  at  Hr.  Hugo  Halberstadt  allerede  for  flere  Aar  siden  velvil- 
ligst havde  katalogiseret  vor  Samling  af  japanske  Sværdprydelser 
i  et  haandskrevet  Værk,  som  søger  sin  Lige  i  Henseende  til  viden- 
skabelig Indsigt  i  Stoffet,  har  han  nylig  taget  vor  Samling  af  ja- 
panske Laksager  under  tilsvarende  Behandling.  Resultatet  forelig- 
ger i  et  nyt  Manuskript,  der  vel  ikke  er  saa  omfangsrigt  som  det 
tidligere,  men  som  fuldstændig  maaler  sig  med  det  i  videnskabelig 
Værdi.  Vi  skylder  Hr.  Halberstadt  den  varmeste  Tak  for  det  Arbejde, 
han  paany  har  viet  Museet,  og  hvormed  han  har  gjort  det  og  os  en 
ganske  uvurderlig  Tjeneste. 

Udlaan  fra  Museets  Samlinger  finder  naturligvis  som  Regel  ikke 
Sted.  En  og  anden  Undtagelse  har  man  dog  altid  gjort  med  en  og 

anden  Udstilling  udenfor  Museet.  Saaledes  ogsaa  senest.  Til  Kvin- 
dernes Udstilling  i  Aalborg  sendte  Museet  et  Udvalg  af  Tønderske 
Kniplinger  og  Hedebosyninger,  til  Kunstforeningens  Abildgaard-Ud- 
stilling bidrog  det  med  nogle  af  Abildgaards  Møbler. 

* 

Atter  i  1916  lagde  naturligvis  Krigen  Baand  paa  Rejselysterne 
indenfor  Museet.  Direktørens  /?e/se/- indskrænkede  sig  til  følgende: 
i  April  til  Stockholm  for  at  overvære  den  Westerstrom'ske  Auktion, 
i  Maj  til  Berlin  i  Anledning  af  den  Beckerath'ske  Auktion,  senere  i 
Maj  igen  til  Stockholm  for  at  deltage  i  Skandinavisk  Museumsfor- 
bunds  Møde,  i  September  til  Goteborg  til  Indvielsen  af  det  dervæ- 
rende nye  Konstslojdmuseum. 

* 

I  Museets  Foredragssal  holdt  i  Februar  dets  Direktør  et  Foredrag 
om  „Svensk  Kunst".  Foredraget  gentoges  4  Gange  offentlig  og  senere 
endnu  en  Gang  for  Elever  af  Skolen  for  Dansk  Kunsthaandværk 
og  Tegne-  og  Kunstindustriskolen  for  Kvinder. 

I  Marts  holdt  Hr.  Magister  Vilh.  Lorenzen  sammesteds  et  Foredrag : 
„Danske  Købstadbilleder ". 

* 

Af  det  Bern/l.  Hirschsprung'ske  Legat  var  i  1916  som  sædvanlig 
Renten  (400  Kr.)  at  bortgive  som  Belønning  for  Udførelsen  af  for- 
trinligt dekorativt  Arbejde.  Belønningen  tildeltes  denne  Gang  Hr. 
Maler  Knud  Kyhn  for  hans  Virksomhed  som  Keramiker. 


For  4de  Gang  var  i  det  forløbne  Aar  Renten  (240  Kr.)  at  bortgive 
af  Etatsraad  J.  S.  Salomonsen  og  Hustru,  Zerlines,  Mindelegat,  der 
har  en  lignende  Bestemmelse  som  det  Hirschsprung'ske,  ligesom  det  i 
Lighed  med  dette  uddeles  efter  Indstilling  af  Museets  Direktør.  Det  til- 
faldt denne  Gang  Fru  Marie  Christiansen,  f.  Bache  for  hendes  Ar- 
bejder i  udskaaret  Horn. 

* 

Efter  Sædvane  kan  vi  ogsaa  denne  Gang  slutte  vor  Aarsberetning 
med  en  oprigtig  Tak  til  Egmont  H.  Petersens  kgl.  Hofbogtrgkkeri, 
der  har  trykt  Beretningen  vederlagsfrit. 


RETTELSE. 


I  vor  Aarsberetning  fra  1915  findes  p.  52— 53  afbildet  og  omtalt  nogle  for  Faa- 
borg Museum  udføiie  Møbler,  der  samme  Aar  var  udstillede  paa  „I^e  fri  Arkitek- 
ter"s  Udstilling  i  Kunstindustrimuseet.  De  figurerer  i  vor  Beretning  som  Arbejder 
af  Hr.  Arkitekt  Carl  Petersen.  Vi  er  anmodede  om  at  oplyse,  at  ejidnu  en  Kunstner, 
Hr.  Kaare  Klint,  har  Andel  i  dem. 


UDDRAG  AF  REGNSKABET  FOR  AARET  1916 


INDTÆGT 

BEHOLDNING 
(1.  Januar  1916) 

issebeholdning 

inte  af  Kassebeholdning 

BYGNINGEN 

jeindtægt,  ordinær 

fusioner  for   Renholdelse  og 
Opvarmning 


MUSEET 

itens  Bidrag 

3ustriforeningens  Tilskud.  .  .  . 
''  Carlsberg  Kunstindustrilegat 
LTé-  og  Industrilotteriet,  Andel 

i  dets  Overskud 

ivate  Aarsbidrag 

it  Thomsenske  Legat  (VsDel). 

rskellige  Indtægter 

dr.  fra  Etatsr.  Martin  Dessau  . 
„  „  Gross.  J.  Melchior.  .  . . 
„       „        „      Holger  Petersen 


SKOLEVIRKSOMHED 
olepenge  og  for  brugte  Mate- 
rialer   


KASSEKREDIT 

I  LANDMANDSBANKEN 
Ido  til  Banken  d.  1.  Jan.  1917 


Budget 


Virkelig 
Indtægt 


300 


103.71 
803.14 


14,100  14,100.00 
400    550.00 


22,000 

22,000.00 

6,000 

6,000.00 

4,500 

4,-500.00 

81,000 

31,000.00 

300 

250.00 

900 

1,500.00 

395.00 

200.00 

500.00 

500.00 

317.00 


6,111.34 


79,.500     88,830.1!) 


UDGIFT 

KASSEKREDIT 
(1.  Januar  1916) 
Saldo  til  Landmandsbanken 


Budget 


Kr. 


Virkelig 
Udgift 


Kr. 


1,420.68 


BYGNINGEN 

Skatter,  Assurance  m.  m 3,300  2,965.24 

Renter  og  Afdrag  paa  Prioriteter  13;000  13,000.00 

Reparationer,  almindelige 2,000  2,024.74 


MUSEET 

Indkøb  til  Hovedsaml 

„    Bibliotheket   

Samlingernes  Forsikring 

Lønninger  og  Medhjælp 

Daglig  Drift  (Kontorhold,  Ren- 
holdelse, Tryksager  osv.) 

Belysning 

Opvarmning   

Iventarium 

Udstillinger  og  Foredrag 

Rejser 

Forskelligt 


SKOLEVIRKSOMHED 
Museets  Skole 

Lokale 

Belysning  og  Opvarmning 
Almindelig  Virksomhed  . . 


16,700  ,18,774.76 

4,000  •    3,665.02 

1,100  I    1,321.65 

14,300  14,015.10 


3,000 
2,700 
3,200 
2,.300 
1,000 
1,000 
600 


3,298.95 
2,110.71 
4,391.50 
2,317.34 

396.50 
1,292.54 

986.24 


2,000   2,000.00 

500  I   460.12 

5,400  !  4,624.36 


Fagskoten  for  Boyhnandværk 

Lokale 2,500  ;    2,500.00 

Belysning  og  Opvarmning 900         747.71 


KASSEKREDIT 
I  LANDMANDSBANKEN 
Betalte  Renter 


BEHOLDNINGEN 
(1.  Januar  1917) 

Konlaiit  K;isschrli<il<liiiMg. 


690.66 


5,826.37 


79,500     88,830.19 


STATUS  DEN  31.  DECEMBER  1916 


AKTIVER 

Museumsbygningen 

Depositum  i  Østifternes  Kre- 
ditforening   

Kontant  Kassebeholdning. . 

Hjælpefond  


7„  1915 


Kr. 

600,000.00 


"7,2  1916 


Kr. 

600,000.00 


5,500.00       5,500.00 
103.71       5,826.37 


20,232.13 


20,446.11 


625,835.84  \  631,772.48 


PASSIVER 

Første  Prioritet  i  Ejendom. 
(Østift.  Kreditforen.)  Rest 

Anden  Prioritet  i  Ejendom. 
(Reiersenske  Fond) 

Kassekredit  i  Landmands- 
banken   

Museet  ejer  (heraf  i  Bygn. 
318,694.91) 


'7,j  1915  «7„  1916 


Kr. 


Kr. 


234,024.94  231,305.09 
50,000.00  50,000.00 


1,420.68 
340,390.22 


625,835.84 


6,111.34 
344,356.05 


631,772.48 


HJÆLPEFONDEN 

INDTÆGT  UDGIFT 

Kassebeholdning  (1.  Jan.  1916)     20,232  Kr.  13  Øre      Brugte  Renter 600  Kr.  00  Øre 

Rente  i  Landmandsb.  Vesterbro  Kassebeholdning,  indestaaende 

Afd.  (Indlaansbog) 813  —  98    —  i  Landmandsb.  (1.  Jan.  1917)     20,446  —   11    — 

21,046  Kr.  11  Øre  21,046  Kr.  11  Øre 

ANMÆRKNING 

Museets  Samling  stod  i  Fjor  tiibogs  for Kr.  640,172.98 

der  er  i  Aarets  Løb  indkøbt  for „      18,774.76 

den  har  i  Aarets  Løb  modtaget  Gaver  fra  Private  til  en  Værdi  af „        4,668.00 

og  fra  Kunstindustrimuseets  Venner „        8,599.37 

Deres  Værdi  er  altsaa  nu.  .  .  .  Kr.  672,215.11 

Bibliothekel  stod  i  Fjor  tiibogs  for Kr.  147,285..32 

der  er  i  Aarets  Løb  indkøbt  for „        3,665,02 

og  det  har  i  Aarets  Løb  modtaget  Gaver  til  en  Værdi  af   „           786.00 

Dets  Værdi  er  altsaa  nu ...  .  Kr.  151,736,34 

Inventariet  stod  i  Fjor  tiibogs  for Kr.    66,104,04 

der  er  i  Aarets  Lob  indkøbt  for ^ „        2,317,34 

Dets  Værdi  er  altsaa  nu Kr.    68,421.38 


GULDVAREFABRIKANT  BERNHARD  HERTZ'S  LEGAT 

FOR  DET  DANSKE 
KUNSTINDUSTRIMUSEUMS  TEKNOLOGISKE  AFDELING 


INDTÆGT 
Kassebeholdning  i  Sparekassen  for 
Kjøbh.  og  Omg.  (1.  Jan.  1916) . . 
Rente  i  Sparek.  f.  Kjøbh.  og  Omg. 
Rente  af  10,000  Kr.  Kreditkasse- 
Obligationer,  4  pCt 400 


844  Kr.  96  Øre 
17   —  70   — 


00   — 


1262  Kr.  66  Øre 


UDGIFT 

Bidrag  til  Skandinavisk  Museums- 
forbunds  Publikationer 1103  Kr.  50  Øre 

Beholdn.  indest.  i  Sparek.  f.  Kjøbh. 

og  Omegn  (1.  Januar  1917) 159  —  16   — 


1262  Kr.  66  Øre 


Efter  Legatets  Fundats  af  1.  December  1895  var  dets  Kapital  20,000  Kr.,  hvoraf  Halvdelen  i  Juni  1899  af  Legatstifteren 
anbragtes  i  Kreditkasseobligationer;  de  andre  10,000  var  til  Raadighed  for  Legatets  Bestyrelse  efter  Fundatsens  nærmere 
Bestemmelse.  Efter  en  af  Legatstifteren  under  9.  August  1907  oprettet  ny  Fundats  er  det  Resterende  af  denne  sidste  Halv- 
del stillet  til  Museets  Raadighed  til  Dækning  af  Omkostningerne  ved  dets  Omordning  og  Udvidelse  i  1907  og  1908. 


3RTSAT 


STATUS  DEN  31.  DECEMBER  1916 


BERNHARD  HIRSCHSPRUNGS  LEGAT 

INDTÆGT                                                                              UDGIFT 
assebeholdnino  i  Landniandsban-  Udbetalt  en  Præmie 400  Kr.  00  Øre 

ken  (1.  Jan.  191H) 66  Kr.  16  Øre      Kassebeholdning    indestaaende    i 

ente    af    10,000    Kr.    Østifternes  Landmandsbanken  (1.  Jan.  1917)      71    —  95    — 

Kreditforenings  Oblig.,  4  pCt.  .  .     400   —  00   — 
ente    i    Landmandsb.    Vesterbro 

Afd.s  Sparekasse .5   —  79   —  

471  Kr.  95  Øre  471  Kr.  95  Øre 

Legatets  Kapital  er  10.000  Kr.  i  4  pCt.s  Østifternes  Kreditforenings  Obligationer,  som  Legatets  Stifter  i  Juli  1904 
^'eirakte  Kunstindustrimuseet.  Renterne  af  Legatet  skulle  een  Gang  aarligt  —  den  H.  Juli  —  anvendes  til  Belønning 
)!•  Udførelsen  af  et  særligt  fremragende  Kunstflidsartiejde. 

ETATSRAAD  J.  S.  SALOMONSEN  OG  HUSTRU  ZERLINE'S 

MINDELEGAT 

INDTÆGT                                                                               UDGIFT 
[assebelioldning  i  Landmandsban-  Udbetalt  en  Præmie '240  Kr.  00  Øre 

ken  (1.  Jan.  1916) 6  Kr.  59  Øre      Kassebeholdning    indestaaende    i 

[ente    af   6,000    Kr.   Kreditkasse-  Landmandsbanken  (1.  Jan.  1917)        8   —  90   — 

Obligationer 240   —  00    — 

lente    i    Landmandsb.    Vesterbro 

Afd.s  Sparekasse '2   —  81    — 

248  Kr.  90  Øre  248  Kr.  90  Øre 

Legatets  Kapital  er  6,000  Kr.  i  4  pCt.s  Østifternes  Kreditforenings  Obligationer,  som  Legatets  Stifter  i  Maj  1912 
verrakte  Kunstindustrimuseet.  Renterne  af  Legatet  skulle  een  Gang  aarligt  —  i  Januar  ~-  anvendes  til  Belønning  for 
(dførelsen  af  et  særligt  fremragende  Stk.  Kunsthaandværk. 

OTTO  REEDTZ-THOTT 


légnskabérne  er  af  os  reviderede  og  befundne  rigtige.  Kassebeholdning  samt  Sparekassebøger  er  os 

foreviste. 

MARTIN  I.  LEVIN  C.  MØLMANN 

